Kannada-LLM-Labs/Wikipedia-Kn huggingface dataset:
ಚೀಲ

ಚೀಲವು (ಕುನಿಕಲ್) ಬಾಗಿಸಬಲ್ಲ ಧಾರಕದ ರೂಪದಲ್ಲಿರುವ ಒಂದು ಸಾಮಾನ್ಯ ಸಾಧನ. ಚೀಲಗಳ ಬಳಕೆಯು ದಾಖಲಿಸಲಾದ ಇತಿಹಾಸಕ್ಕಿಂತ ಹಿಂದಿನದ್ದಾಗಿದೆ. ಅತ್ಯಂತ ಮುಂಚಿನ ಚೀಲಗಳು ಅಂಚುಗಳಲ್ಲಿ ಮಡಚಿದ, ಮತ್ತು ಆ ಆಕಾರದಲ್ಲಿ ಅದೇ ವಸ್ತುವಿನ ಹಗ್ಗಗಳಿಂದ ಕಟ್ಟಲಾದ ಪ್ರಾಣಿಯ ಚರ್ಮ, ಹತ್ತಿ, ಅಥವಾ ನೇಯ್ದ ಸಸ್ಯ ನಾರುಗಳ ತುಂಡಾಗಿದ್ದವು. ಅವುಗಳ ಸರಳತೆಯ ಹೊರತಾಗಿಯೂ, ಚೀಲಗಳು ಮಾನವ ನಾಗರೀಕತೆಯ ವಿಕಾಸಕ್ಕೆ ಮೂಲಭೂತವಾಗಿವೆ, ಏಕೆಂದರೆ ಬೆರಿಗಳು ಅಥವಾ ಆಹಾರಧಾನ್ಯಗಳಂತಹ ಸಡಿಲ ವಸ್ತುಗಳನ್ನು ಸುಲಭವಾಗಿ ಸಂಗ್ರಹಿಸಲು, ಕೈಗಳಿಂದ ಸುಲಭವಾಗಿ ಒಯ್ಯಲು ಸಾಧ್ಯವಿರುವುದಕ್ಕಿಂತ ಹೆಚ್ಚಿನ ವಸ್ತುಗಳನ್ನು ಸಾಗಿಸಲು ಅವು ಜನರಿಗೆ ಅವಕಾಶ ಕೊಡುತ್ತವೆ. ಖರೀದಿದಾರರ ಅನುಕೂಲಕ್ಕಾಗಿ ಅಗ್ಗವಾದ ಬಿಸಾಡಬಲ್ಲ ಕಾಗದದ ಚೀಲಗಳು ಮತ್ತು ಪ್ಲಾಸ್ಟಿ‍ಕ್‍ನ ಖರೀದಿ ಚೀಲಗಳು ಚಿಲ್ಲರೆ ವ್ಯಾಪಾರದಲ್ಲಿ ಬಹಳ ಸಾಮಾನ್ಯವಾಗಿವೆ. ಹಲವುವೇಳೆ ಇವನ್ನು ಅಂಗಡಿಯು ಉಚಿತವಾಗಿ ಅಥವಾ ಸಣ್ಣ ಶುಲ್ಕ ತೆಗೆದುಕೊಂಡು ಪೂರೈಕೆ ಮಾಡುತ್ತದೆ. ಅಂಗಡಿಗಳಲ್ಲಿ ಬಳಸಲು ಗ್ರಾಹಕರು ತಮ್ಮ ಸ್ವಂತದ ಖರೀದಿ ಚೀಲಗಳನ್ನು ಕೂಡ ತೆಗೆದುಕೊಂಡು ಹೋಗಬಹುದು.

ಉಲ್ಲೇಖಗಳು

ಧಾರಕಗಳು
ಮೂತ್ರವ್ಯಾಧಿ

ಮೂತ್ರವ್ಯಾಧಿಯು ಅತಿಯಾದ ಮೂತ್ರ ವಿಸರ್ಜನೆ ಅಥವಾ ಅನೌಪಚಾರಿಕ ಪುನರಾವರ್ತಿತ ಮೂತ್ರ ವಿಸರ್ಜನೆಯನ್ನು ನಿಯಂತ್ರಿಸುವ ಅಸಾಮರ್ಥ್ಯವಾಗಿದೆ. ಇದನ್ನು ಎನೂರ್ಸಿಸ್ ಎಂದು ಹೇಳುತ್ತಾರೆ. ಅನೌಪಚಾರಿಕ ಮೂತ್ರ ವಿಸರ್ಜನೆಯನ್ನು ಮೂತ್ರದ ಅಸಂಯಮ ಎಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಇದು ಮಕ್ಕಳಲ್ಲಿ ಕಂಡುಬರುವ ರೋಗ.

ವಿಧಗಳು
ಈ ರೋಗದಲ್ಲಿ ಹಗಲಿನ ಮೂತ್ರವ್ಯಾಧಿ(ಡೈಯುರ್ನಲ್ ಎನೂರ್ಸಿಸ್) ಮತ್ತು ರಾತ್ರಿ ಸಮಯದ ಮೂತ್ರವ್ಯಾಧಿ(ನಾಕ್ಟರ್ನಲ್ ಎನೂರ್ಸಿಸ್) ಎಂಬ ಪ್ರಮುಖ ವಿಧಗಳಿವೆ. ಪ್ರಾಥಮಿಕ ವ್ಯಾಧಿಯನ್ನು ಗುಣಪಡಿಸಬಹುದು. ದ್ವಿತೀಯ ಹಂತದ ವ್ಯಾಧಿಯನ್ನು ಗುಣಪಡಿಸುವುದು ಕಷ್ಟ ಮತ್ತು ಅದು ಪುನರಾವರ್ತನೆಗೊಳ್ಳುವ ಸಂಭವವಿದೆ.

ಲಕ್ಷಣಗಳು
ರಾತ್ರಿಯ ಎನೂರ್ಸಿಸ್ ಸಾಮಾನ್ಯವಾಗಿ ಮಗು ನಿದ್ರೆಯ ಸಮಯದಲ್ಲಿ ಸಾಕಷ್ಟು ಮೂತ್ರವನ್ನು ವಿಸರ್ಜಿಸುವುದರಿಂದ ಎಚ್ಚರವಾಗುವುದು ಕಷ್ಟವಾಗುತ್ತದೆ. ಇದರಿಂದಾಗಿ ಮೂತ್ರ ಕೋಶಗಳಲ್ಲಿ ಸೋಂಕು ಕಾಣಿಸಿಕೊಳ್ಳುತ್ತವೆ. 
ಮೂತ್ರದ ಅಸಂಯಮ ಎಂದೂ ಕರೆಯಲ್ಪಡುವ ಹಗಲಿನ ಸಮಯದ ಮೂತ್ರವ್ಯಾಧಿ ಸಹ ಮೂತ್ರಕೋಶದ ಸೋಂಕಿನಿಂದ ಉಂಟಾಗುತ್ತದೆ.

ಮೂತ್ರಕೋಶದ ತೊಂದರೆಗಳ ಸಾಮಾನ್ಯ ಲಕ್ಷಣ
ಅಸಂಯಮ ಕೋರಿಕೆ(ಅರ್ಜ್ ಇನ್ಕೋನ್ಟಿನೆನ್ಸ್)
ಮೂತ್ರ ವಿಸರ್ಜನೆಯ ಮುಂದೂಡಿಕೆ
ಅಸಂಯಮ ಒತ್ತಡ(ಸ್ಟ್ರೆಸ್ ಇನ್ಕೋನ್ಟಿನೆನ್ಸ್)

ಕಾರಣಗಳು ಮತ್ತು ರೋಗನಿರ್ಣಯ
ಅತಿಯಾದ ಮೂತ್ರ ವಿಸರ್ಜನೆಗೆ ಸರಿಯಾದ ಶೌಚಾಲಯ ನಿರ್ವಹಣೆಯ ಅರಿವು ಇಲ್ಲದಿರುವುದು ಒಂದು ಕಾರಣ. ಅನುವಂಶಿಕ ಪರಿಣಾಮಗಳು, ಮೂತ್ರ ಕೋಶದ ಸೋಂಕು ಹಾಗೂ ಅತಿಯಾದ ಒತ್ತಡ ಕಾರಣವಾಗಿರುತ್ತವೆ. 
ರೋಗ ನಿರ್ಣಯದ ಡಿಎಸ್ಎಮ್- ಐವಿ- ಟಿಆರ್ ಮಾನದಂಡಗಳು:
ಮೂತ್ರವನ್ನು ಹಾಸಿಗೆ ಅಥವಾ ಬಟ್ಟೆಯಲ್ಲಿ ವಿಸರ್ಜಿಸುವುದು (ಅನೈಚ್ಛಿಕ ಅಥವಾ ಉದ್ದೇಶಪೂರ್ವಕವಾಗಿ)
ಕನಿಷ್ಠ ಸತತ ಮೂರು ತಿಂಗಳುಗಳವರೆಗೆ ವಾರದ ಎರಡು ಬಾರಿ ಆವರ್ತನದಿಂದ ಅಥವಾ ಸಾಮಾಜಿಕ, ಶೈಕ್ಷಣಿಕ (ಔದ್ಯೋಗಿಕ), ಅಥವಾ ಕಾರ್ಯನಿರ್ವಹಣೆಯ ಇತರ ಪ್ರಮುಖ ಕ್ಷೇತ್ರಗಳಲ್ಲಿ ಪ್ರಾಯೋಗಿಕವಾಗಿ ಗಮನಾರ್ಹವಾದ ಯಾತನೆ ಅಥವಾ ದುರ್ಬಲತೆಯಿಂದ ಕೂಡಿರುವುದು. 
ಕಾಲಾನುಕ್ರಮದ ವಯಸ್ಸು ಕನಿಷ್ಟ 5 ವರ್ಷವಿರಬೇಕು 
ಸಾಮಾನ್ಯ ವೈದ್ಯಕೀಯ ಸ್ಥಿತಿಯಿಂದ ಉಂಟಾಗಿರಬಾರದು

ಚಿಕಿತ್ಸೆ
ಆರ್ದ್ರತೆಯ ಎಚ್ಚರಿಕೆಗಳು, ಔಷಧಗಳು, ಶೌಚಾಲಯದ ಅರಿವು, ಇಮಿಪ್ರಮೈನ್ ಮತ್ತು ಡೆಸ್ಮೋಪ್ರೆಸ್ಸಿನ್ ಔಷಧಗಳಿಂದ ಪ್ರಾಥಮಿಕ ಮೂತ್ರವ್ಯಾಧಿಯನ್ನು ನಿಯಂತ್ರಣಕ್ಕೆ ತರಬಹುದು.

ಉಲ್ಲೇಖ

ರೋಗಗಳು
ಜಾಡಿ

ಜಾಡಿಯು (ಭರಣಿ, ಕುಪ್ಪಿ, ಕುಪ್ಪಿಗೆ) ಗಡುಸಾದ, ಉರುಳೆಯಾಕಾರದ ಅಥವಾ ಸ್ವಲ್ಪಮಟ್ಟಿಗೆ ಶಂಕುವಿನಾಕಾರದ ಧಾರಕ. ಇದನ್ನು ಸಾಮಾನ್ಯವಾಗಿ ಗಾಜು, ಪಿಂಗಾಣಿ, ಅಥವಾ ಪ್ಲಾಸ್ಟಿಕ್‍ನಿಂದ ತಯಾರಿಸಲಾಗುತ್ತದೆ. ಇದು ಮುಚ್ಚಳ, ತಿರುಪು ಮುಚ್ಚಳ, ಲಗ್ ಮುಚ್ಚಳ, ಕಾರ್ಕ್ ಕೂರಿಗೆ, ರೋಲ್ ಆನ್ ಮುಚ್ಚಳ, ನಿರಿಗೆಯಾಗುವ ಮುಚ್ಚಳ, ಒತ್ತಬೇಕಾದ ಮುಚ್ಚಳ, ಪ್ಲಾಸ್ಟಿಕ್ ಹಿನ್ನೆಗೆ ಸಾಧನ, ಉಷ್ಣದಿಂದ ಮುಚ್ಚಿದ ಮುಚ್ಚಳ ಹೊದಿಕೆ, ಒಳಗಿನ ಮುಚ್ಚಳ, ಬದಲಿಕೆಯನ್ನು ಬಹಿರಂಗಗೊಳಿಸುವ ಪಟ್ಟಿ, ಅಥವಾ ಇತರ ಸೂಕ್ತವಾದ ಸಾಧನದಿಂದ ಮುಚ್ಚಬಹುದಾದ ಅಗಲವಾದ ಬಾಯಿಯನ್ನು ಹೊಂದಿರುತ್ತದೆ. ಆಹಾರಗಳು ಅಥವಾ ಬಾಟಲಿಯ ಕುತ್ತಿಗೆಯಿಂದ ತೆಗೆಯಬಲ್ಲದ್ದಕ್ಕಿಂತ ಹೆಚ್ಚು ದೊಡ್ಡ ಅಥವಾ ಅದರ ಮೂಲಕ ಸುರಿಯಲಾರದಷ್ಟು ಸ್ನಿಗ್ಧವಾಗಿರುವ ಸೌಂದರ್ಯವರ್ಧಕಗಳು, ಔಷಧಿಗಳು, ಮತ್ತು ರಾಸಾಯನಿಕಗಳಂತಹ ಇತರ ಘನಪದಾರ್ಥಗಳನ್ನು ಹಿಡಿದಿಡಲು ಜಾಡಿಗಳನ್ನು ಬಳಸಲಾಗುತ್ತದೆ. ಜ್ಯಾಮ್, ಸಂರಕ್ಷಿತ ಗರ್ಕಿನ್, ಇತರ ಉಪ್ಪಿನಕಾಯಿಗಳು, ಮಾರ್ಮಲೇಡ್, ಬಿಸಿಲಿನಲ್ಲಿ ಒಣಗಿಸಿದ ಟೊಮೇಟೊಗಳು, ಆಲಿವ್‍ಗಳು, ಹ್ಯಾಲಪೀನೊ ಮೆಣಸಿನಕಾಯಿಗಳು, ಚಟ್ನಿಗಳು, ಸಂರಕ್ಷಿತ ಮೊಟ್ಟೆಗಳು, ಜೇನು, ಮತ್ತು ಇತರ ಅನೇಕ ವೈವಿಧ್ಯಮಯ ಪದಾರ್ಥಗಳನ್ನು ಸಂಗ್ರಹಿಸಿಡಲು ಮತ್ತು ಸಂರಕ್ಷಿಸಿಡಲು ಗಾಜಿನ ಜಾಡಿಗಳನ್ನು ಬಳಸಬಹುದು.

ಉಲ್ಲೇಖಗಳು

ಧಾರಕಗಳು
ದಿಬ್ಬ

ದಿಬ್ಬವು (ದಿಣ್ಣೆ, ಕುಪ್ಪೆ) ಮಣ್ಣು, ಜಲ್ಲಿ, ಮರಳು, ಕಲ್ಲುಗಳು, ಅಥವಾ ಅವಶೇಷಗಳ ಪೇರಿಸಿದ ರಾಶಿ. ಅತ್ಯಂತ ಸಾಮಾನ್ಯವಾಗಿ, ದಿಬ್ಬಗಳು ಬೆಟ್ಟಗಳು ಮತ್ತು ಪರ್ವತಗಳಂತಹ ಮೃಣ್ಮಯ ರಚನೆಗಳು, ವಿಶೇಷವಾಗಿ ಅವು ಕೃತಕವೆಂದು ಕಾಣಿಸಿದರೆ. ದಿಬ್ಬವು ಯಾವುದೇ ಮೇಲ್ಮೈ ಮೇಲಿನ ಭೌಗೋಳಿಕವಾಗಿ ಹೆಚ್ಚಿನ ಎತ್ತರದ ಯಾವುದೇ ದುಂಡಾದ ಪ್ರದೇಶವಾಗಿರಬಹುದು. ಇತಿಹಾಸದಾದ್ಯಂತ ವಿವಿಧ ಕಾರಣಗಳಿಗಾಗಿ ಕೃತಕ ದಿಬ್ಬಗಳನ್ನು ಸೃಷ್ಟಿಸಲಾಗಿದೆ. ಈ ಕಾರಣಗಳಲ್ಲಿ ವಿಧ್ಯುಕ್ತ (ವೇದಿಕೆ ದಿಬ್ಬ), ಸಮಾಧಿ (ಗೋರಿ ದಿಬ್ಬ), ಮತ್ತು ಸ್ಮರಣಾರ್ಥ ಉದ್ದೇಶಗಳು (ಉದಾ. ಕಾಶ್ಚ್ಯೂಷ್ಕಾವ್ ದಿಬ್ಬ) ಸೇರಿವೆ. ಕಂಕಾಲಿ ಟೀಲಾ ಉತ್ತರ ಪ್ರದೇಶದ ಮಥುರಾದಲ್ಲಿ ಸ್ಥಿತವಾಗಿರುವ ಪ್ರಸಿದ್ಧ ದಿಬ್ಬವಾಗಿದೆ. ಇಲ್ಲಿ ೧೮೯೦-೯೧ರಲ್ಲಿ ಡಾ. ಫ಼್ಯೂರರ್ ಒಂದು ಜೈನ ಸ್ತೂಪವನ್ನು ಉತ್ಖನನ ಮಾಡಿದರು.

ಉಲ್ಲೇಖಗಳು

ಭೂರೂಪಗಳು
ಕುಬ್ಜತೆ

ಒಂದು ಜೀವಿಯು ವಿಪರೀತವಾಗಿ ಚಿಕ್ಕದಾಗಿರುವಾಗ ಕುಬ್ಜತೆಯು ಉಂಟಾಗುತ್ತದೆ. ಕುಬ್ಜತೆಯಿರುವ ವ್ಯಕ್ತಿಗಳನ್ನು ಕುಬ್ಜ, ಗಿಡ್ಡ, ಕುಳ್ಳ ಮುಂತಾದ ಪದಗಳಿಂದ ಸಂಬೋಧಿಸಲಾಗುತ್ತದೆ. ಮಾನವರಲ್ಲಿ, ಇದನ್ನು ಲಿಂಗವನ್ನು ಲೆಕ್ಕಿಸದೆ, ಕೆಲವೊಮ್ಮೆ ೧೪೭ ಸೆಂಟಿಮೀಟರ್‌ಗಳಿಗಿಂತ (೪ ಅಡಿ ೧೦ ಅಂಗುಲ) ಕಡಿಮೆಯಿರುವ ವಯಸ್ಕ ಎತ್ತರ ಎಂದು ವ್ಯಾಖ್ಯಾನಿಸಲಾಗುತ್ತದೆ. ಆದರೆ ಕುಬ್ಜತೆಯಿರುವ ಕೆಲವು ವ್ಯಕ್ತಿಗಳು ಸ್ವಲ್ಪ ಎತ್ತರವಿರುತ್ತಾರೆ. ಗಿಡ್ಡ ಕೈಕಾಲುಗಳು ಅಥವಾ ಗಿಡ್ಡ ಮುಂಡವು ಅಸಮ ಕುಬ್ಜತೆಯ ಲಕ್ಷಣವಾಗಿರುತ್ತದೆ. ಪ್ರಮಾಣಾನುಗತ ಕುಬ್ಜತೆಯ ಪ್ರಕರಣಗಳಲ್ಲಿ, ಕೈಕಾಲುಗಳು ಮತ್ತು ಮುಂಡ ಎರಡೂ ಅಸಾಮಾನ್ಯವಾಗಿ ಚಿಕ್ಕದಾಗಿರುತ್ತವೆ. ಸಾಧಾರಣ ಬುದ್ಧಿಶಕ್ತಿ ಮತ್ತು ಜೀವಿತಾವಧಿಯು ಸಾಮಾನ್ಯವಾಗಿರುತ್ತವೆ. ಚಿಕಿತ್ಸೆಯು ಆಧಾರವಾಗಿರುವ ಕಾರಣವನ್ನು ಅವಲಂಬಿಸಿರುತ್ತದೆ. ಮೂಳೆ ಬೆಳವಣಿಗೆ ಅಸ್ವಸ್ಥತೆಗಳಿರುವವರಿಗೆ ಕೆಲವೊಮ್ಮೆ ಶಸ್ತ್ರಚಿಕಿತ್ಸೆ ಅಥವಾ ಭೌತಿಕ ಚಿಕಿತ್ಸೆಯಿಂದ ಇಲಾಜು ಮಾಡಬಹುದು.

ಉಲ್ಲೇಖಗಳು

ಬೆಳವಣಿಗೆ ಅಸ್ವಸ್ಥತೆಗಳು
ಕುರು (ರಾಜ)

ಕುರು ಮಹಾಭಾರತದಲ್ಲಿನ ಕುರು ವಂಶದ ಪ್ರಸಿದ್ಧ ಪೂರ್ವಜನ ಹೆಸರು. ಇವನು ಸಂವರಣ ಮತ್ತು ಸೂರ್ಯನ ಮಗಳಾದ ತಪತಿಯ ಮಗ. ದಂತಕಥೆಯಲ್ಲಿ, ಕುರು ರಾಜನು ಪಾಂಡು ಹಾಗೂ ಅವನ ವಂಶಸ್ಥರಾದ ಪಾಂಡವರು, ಮತ್ತು ಧೃತರಾಷ್ಟ್ರ ಹಾಗೂ ಅವನ ವಂಶಸ್ಥರಾದ ಕೌರವರು ಇಬ್ಬರ ಪೂರ್ವಜನೂ ಆಗಿದ್ದನು. ಕೌರವ ಎಂಬ ಹೆಸರು "ಕುರು" ಶಬ್ದದಿಂದ ಉತ್ಪನ್ನವಾಗಿದೆ. ಈ ಹೆಸರನ್ನು ಕೇವಲ ಧೃತರಾಷ್ಟ್ರನ ವಂಶಸ್ಥರಿಗೆ ಬಳಸಲಾಗುತ್ತದೆ. ಕುರು ರಾಜನಿಗೆ ಶುಭಾಂಗಾ ಮತ್ತು ವಾಹಿನಿ ಎಂಬ ಇಬ್ಬರು ಪತ್ನಿಯರು. ಶುಭಾಂಗಾಳಿಂದ ವಿದೂರಥನೆಂಬ ಪುತ್ರನಿದ್ದನು, ಮತ್ತು ವಾಹಿನಿಗೆ ಐದು ಪುತ್ರರು, ಅಶ್ವವತ್, ಅಭಿಷ್ಯತ್, ಚಿತ್ರರಥ, ಮುನಿ ಮತ್ತು ಜನಮೇಜಯ ಅವರ ಹೆಸರುಗಳು. ಅವನ ಹಿರಿಮೆ ಮತ್ತು ಮಹಾನ್ ತಪಸ್ವಿ ಆಚರಣೆಗಳ ಕಾರಣ "ಕುರುಜಂಗಲ್" ಪ್ರದೇಶಕ್ಕೆ ಅವನಿಂದ ಹೆಸರು ಬಂದಿತು. ಪ್ರಾಚೀನ ವೈದಿಕ ಕಾಲದಿಂದ ಇದು ಕುರುಕ್ಷೇತ್ರವೆಂದೂ ಪರಿಚಿತವಾಗಿದೆ.

ಉಲ್ಲೇಖಗಳು

ಮಹಾಭಾರತ
ಸಗಣಿ

ಸಗಣಿಯು ಗೋಜಾತಿಯ ಪ್ರಾಣಿಗಳ ತ್ಯಾಜ್ಯ ಉತ್ಪನ್ನ. ಈ ಪ್ರಜಾತಿಗಳಲ್ಲಿ ದನಗಳು, ಕಾಡು ಕೋಣ, ಯಾಕ್, ಮತ್ತು ಎಮ್ಮೆ ಸೇರಿವೆ. ಸಗಣಿಯು ಪ್ರಾಣಿಯ ಹೊಟ್ಟೆಯ ಮೂಲಕ ಸಾಗಿದ ಸಸ್ಯ ವಸ್ತುವಿನ ಜೀರ್ಣವಾಗದ ಶೇಷ. ಪರಿಣಾಮರೂಪಿಯಾದ ಮಲವು ಖನಿಜಗಳಿಂದ ಸಮೃದ್ಧವಾಗಿರುತ್ತದೆ. ಬಣ್ಣವು ಹಸಿರಿನಿಂದ ಕಪ್ಪು ಬಣ್ಣದವರೆಗೆ ಬದಲಾಗುತ್ತದೆ, ಮತ್ತು ಹಲವುವೇಳೆ ಗಾಳಿಗೆ ಒಡ್ಡಿಕೆಯಾದ ನಂತರ ಶೀಘ್ರದಲ್ಲಿಯೇ ಗಾಢವಾಗುತ್ತದೆ. ಸಾಮಾನ್ಯವಾಗಿ ಗಾಢ ಕಂದು ಬಣ್ಣವಿರುವ ಸಗಣಿಯನ್ನು ಹಲವುವೇಳೆ ಗೊಬ್ಬರವಾಗಿ ಬಳಸಲಾಗುತ್ತದೆ. ಅಭಿವೃದ್ಧಿಹೊಂದುತ್ತಿರುವ ವಿಶ್ವದ ಅನೇಕ ಭಾಗಗಳಲ್ಲಿ, ಮತ್ತು ಪೂರ್ವದಲ್ಲಿ ಯೂರೋಪ್‍ನ ಪರ್ವತ ಪ್ರದೇಶಗಳಲ್ಲಿ, ಬಿಲ್ಲೆ ಮಾಡಿ ಒಣಗಿಸಿದ ಸಗಣಿಯನ್ನು ಇಂಧನವಾಗಿ ಬಳಸಲಾಗುತ್ತದೆ. ಇದನ್ನು ಬೆರಣಿ (ಕುರುಳು) ಎಂದು ಕರೆಯಲಾಗುತ್ತದೆ. ಸಗಣಿಯನ್ನು ಸಂಗ್ರಹಿಸಿ ಜೈವಿಕ ಅನಿಲವನ್ನು ಉತ್ಪಾದಿಸಲು ಕೂಡ ಬಳಸಬಹುದು. ಇದರಿಂದ ವಿದ್ಯುಚ್ಛಕ್ತಿ ಮತ್ತು ಉಷ್ಣವನ್ನು ಉತ್ಪಾದಿಸಬಹುದು.

ಗೋವಿನ ಉತ್ಪನ್ನಗಳು
ನೈಋತ್ಯ ರೈಲ್ವೆ ವಲಯ

ನೈಋತ್ಯ ರೈಲ್ವೆ(ಸಂಕ್ಷಿಪ್ತ SWR )ಯು ಭಾರತದ ೧೭ ರೈಲ್ವೆ ವಲಯಗಳಲ್ಲಿ ಒಂದಾಗಿದೆ.

ಹಿನ್ನಡವಳಿ 

2003 ರ ಏಪ್ರಿಲ್ 1 ರಂದು ವಲಯವು ಅಸ್ತಿತ್ವಕ್ಕೆ ಬಂದಿತು. ಇದರ ಪ್ರಧಾನ ಕಚೇರಿ ಹುಬ್ಬಳ್ಳಿ ಯಲ್ಲಿದೆ. ಮತ್ತು ಹುಬ್ಬಳ್ಳಿ , ಮೈಸೂರು , ಮತ್ತು ಬೆಂಗಳೂರು ಮೂರು ವಿಭಾಗಗಳನ್ನು ಒಳಗೊಂಡಿದೆ.  ಕಲಬುರ್ಗಿಯನ್ನು ನಾಲ್ಕನೇ ವಿಭಾಗವಾಗಿ ಶೀಘ್ರದಲ್ಲೇ ಸ್ಥಾಪಿಸಲಾಗುವುದು ಮತ್ತು ಇದರ ಸಿದ್ಧತೆ ಈಗಾಗಲೇ ಆರಂಭವಾಗಿದೆ.

ಮಾರ್ಗ ವ್ಯಾಪ್ತಿ 
ನೈಋತ್ಯ ರೈಲ್ವೆಯ ವ್ಯಾಪ್ತಿಯು ಕರ್ನಾಟಕ ರಾಜ್ಯದ ಬಹುತೇಕ ಎಲ್ಲ ಭಾಗಗಳನ್ನು (ಮಂಗಳೂರು, ಕೊಂಕಣ ರೈಲ್ವೆಯ ಭಾಗ ಹೊರತುಪಡಿಸಿ), ತಮಿಳುನಾಡಿನ ಧರ್ಮಪುರಿ ಜಿಲ್ಲೆಯ ಪಶ್ಚಿಮ ಭಾಗ ಮತ್ತು ಹೊಸೂರು ತಾಲೂಕಿನ ಬಹುತೇಕ ರೈಲ್ವೆ ಮಾರ್ಗಗಳನ್ನು ಒಳಗೊಂಡಿದೆ.

ಬೆಳವಣಿಗೆ 
ಭಾರತದ ಇತರ ರಾಜ್ಯಗಳಿಗೆ ಹೋಲಿಸಿದರೆ ಕರ್ನಾಟಕವು ಅತಿ ಕಡಿಮೆ ವಿದ್ಯುನ್ಮಾನ ಮತ್ತು/ಅಥವಾ ಎರಡು ಬ್ರಾಡ್ ಗೇಜ್ ಮಾರ್ಗಗಳನ್ನು ಹೊಂದಿದೆ(೫%).  

ಬೆಂಗಳೂರು-ಮೈಸೂರು ನಡುವಿನ ಮಾರ್ಗವನ್ನು (  ) ದ್ವಿಮುಖ ಮತ್ತು ವಿದ್ಯುದೀಕರಿಸಿ ಸಂಚಾರಕ್ಕೆ ಮುಕ್ತವಾಗಿದೆ.  ಪ್ರತ್ಯೇಕ ಪ್ಯಾಚ್ಗಳಲ್ಲಿ ಬೆಂಗಳೂರು-ಹುಬ್ಬಳ್ಳಿ ಲೈನ್ ದ್ವಿಗುಣಗೊಳ್ಳುತ್ತಿದೆ.  ಬೆಂಗಳೂರು-ತುಮಕೂರು ಮಾರ್ಗವನ್ನು ದ್ವಿಮುಖಗೊಳಿಸಿ ೨೦೦೭ರಲ್ಲಿ ಸಂಚಾರ ಅನುವುಮಾಡಿಕೊಡಲಾಗಿದೆ, ಇತರೆ ವಿಭಾಗಗಳ ಪ್ರಗತಿ ಕುಂಠಿತವಾಗಿದೆ.  ಅದೇ ಸಾಲಿನಲ್ಲಿರುವ ಅರಸೀಕೆರೆ-ಚಿಕ್ಕಜಾಜೂರು ಮಾರ್ಗದ ದ್ವಿಗುಣ ೨೦೧೫ರಲ್ಲಿ ಪೂರ್ಣಗೊಂಡಿತು, ತುಮಕುರು-ಅರಸೀಕೆರೆ ಮತ್ತು ಹುಬ್ಬಳ್ಳಿ-ಚಿಕ್ಕಜಾಜೂರು ವಿಭಾಗದ ದ್ವಿಗುಣ ಕಾರ್ಯವು ಪ್ರಗತಿಯಲ್ಲಿದೆ.  ಬಳ್ಳಾರಿ-ಹೊಸಪೇಟೆ ಲೈನ್ ಸಂಪೂರ್ಣವಾಗಿ ದ್ವಿಗುಣಗೊಂಡಿದೆ ಮತ್ತು ಸಂಚಾರಕ್ಕೆ ತೆರೆಯಲಾಗಿದೆ, ಹುಬ್ಬಳ್ಳಿ-ಗದಗ, ಗದಗ-ಹಾಟ್ಗಿ ಮತ್ತು ಲೋಂಡಾ-ಮಿರಜ್-ಪುಣೆ ಮಾರ್ಗದ ದ್ವಿಗುಣಗೊಳಿಸುವಿಕೆಯು ಪ್ರಗತಿಯಲ್ಲಿದೆ.  2016 ರ ರೈಲ್ವೆ ಬಜೆಟ್ನಲ್ಲಿ, ಬೆಂಗಳೂರು-ಓಮಲೂರ್(ಮಾರ್ಗ: ಹೊಸೂರು, ಧರ್ಮಪುರಿ) ಭಾಗದ ವಿದ್ಯುದೀಕರಣ ಯೋಜನೆ ಘೋಷಣೆಯಾಗಿದೆ.  ಫೆಬ್ರವರಿ ೨೦೧೭ ರಲ್ಲಿ, ಶ್ರವಣಬೆಳಗೊಳ ಮೂಲಕ ಬೆಂಗಳೂರು - ಹಾಸನ ರೈಲ್ವೆ ಮಾರ್ಗವನ್ನು ಪೂರ್ಣಗೊಳಿಸಲಾಯಿತು.

ಹೊಸತುಗೊಳಿಸುವಿಕೆ 
ನೈಋತ್ಯ ರೈಲ್ವೆಯ ಮೈಸೂರು ವಿಭಾಗವನ್ನು ಅದರ ಪ್ರಸ್ತುತ ತಂತ್ರಜ್ಞಾನದ ಸಲಕರಣೆಗಳನ್ನು ಸಂಪೂರ್ಣವಾಗಿ ಅಳವಡಿಸಿಕೊಂಡ ನಂತರ "ಡಿಜಿಟಲ್ ವಿಭಾಗ" ಎಂದು ಗೊತ್ತುಪಡಿಸಲಾಗಿದೆ.  ಎಲ್ಲಾ ಅಧಿಕಾರಿಗಳು ವರದಿಗಳು ಮತ್ತು ಇತರ ದಾಖಲೆಗಳನ್ನು ಹಂಚಿಕೊಳ್ಳಲು WhatsApp ಮತ್ತು Google Drive ನಂತಹ ತಂತ್ರಜ್ಞಾನಗಳನ್ನು ಅಳವಡಿಸಿಕೊಳ್ಳುತ್ತಾರೆ.  ಪ್ರಸಕ್ತವಾಗಿ ವರದಿ ಮಾಡಲಾದ ವರದಿಗಳನ್ನು ಪ್ರಸಾರ ಮಾಡಲು ಸಾಕಷ್ಟು ಪತ್ರಗಳನ್ನು ಇದು ಉಳಿಸುತ್ತದೆ.  ಡಿಜಿಟೈಸ್ಡ್ ಮಾಹಿತಿಯನ್ನು ವಿವಿಧ ಅಧಿಕಾರಿಗಳ ನಡುವೆ ಹಂಚಿಕೊಳ್ಳಬಹುದು ಎಂದು ಎರಡು ವೆಬ್ ಆಧಾರಿತ ಸಹಾಯವಾಣಿಗಳನ್ನು ಪ್ರಾರಂಭಿಸಲಾಗಿದೆ. ನಿರ್ವಹಣೆ, ಪ್ರಯಾಣಿಕರ ಸೌಕರ್ಯಗಳು, ಸ್ವಚ್ಛತೆ, ವಿದ್ಯುನ್ಮಾನ ಮತ್ತು ಸಂವಹನ ಇತ್ಯಾದಿಗಳ ಕುರಿತಾದ ತಪಾಸಣಾ ವರದಿಗಳು ಈಗ ನಿರ್ಮಾಣ ಹಂತದಲ್ಲಿರುವ ಹೊಸ ತಂತ್ರಾಂಶದಿಂದ ನಿರ್ವಹಿಸಲ್ಪಡುತ್ತವೆ.  ಈ ಕ್ರಮಗಳು ಅಧಿಕ ಕೆಲಸಗಳನ್ನು ಕಡಿತಗೊಳಿಸುತ್ತದೆ, ಅಧಿಕಾರಿಗಳ ನಿರ್ವಹಣೆಯ ವಹಿ ಮತ್ತು ವರದಿಗಳ ಸಂಖ್ಯೆಯನ್ನು ಕಡಿಮೆ ಮಾಡುತ್ತದೆ, ಕಾಗದದ ಬಳಕೆಯನ್ನು ಕಡಿಮೆ ಮಾಡುತ್ತದೆ ಮತ್ತು ಕಾರ್ಯಾಚರಣೆಗಳ ದಕ್ಷತೆಯನ್ನು ಮತ್ತು ವೇಗವನ್ನು ಸುಧಾರಿಸುತ್ತದೆ.

ಪ್ರಾಜೆಕ್ಟ್ ಯುನಿಗೇಜ್ 
2007 ರಿಂದ, SWR ಸಂಪೂರ್ಣವಾಗಿ ಭಾರತೀಯ ಗೇಜ್ ಆಗಿದೆ . ಪ್ರಸ್ತುತ ಡಬ್ಲ್ಯೂಡಿಜಿ 4 ಮತ್ತು ಡಬ್ಲ್ಯುಡಿಪಿ 4 ಲೋಕೋಮೋಟಿವ್ಗಳನ್ನು ಹೊಂದಿದ್ದು, ಹುಬ್ಬಳ್ಳಿ ಮತ್ತು ಕೃಷ್ಣರಾಜಪುರಂನ ಡೀಸಲ್ ಲೋಕೊ ಶೆಡ್ ಗಳಿಂದ ಕಾರ್ಯಾಚರಿಸುತ್ತವೆ.

ಇದನ್ನೂ ಸಹ ನೋಡಿ 

 ಭಾರತೀಯ ರೈಲ್ವೆಯ ವಲಯಗಳು ಮತ್ತು ವಿಭಾಗಗಳು 
 ಆಲ್ ಇಂಡಿಯಾ ಸ್ಟೇಶನ್ ಮಾಸ್ಟರ್ಸ್ ಅಸೋಸಿಯೇಶನ್ (ಎಐಎಸ್ಎಂಎ)

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 South Western Railway
 Indian Railways reservations
ಭಾರತೀಯ ರೈಲ್ವೆಯ ವಿಭಾಗಗಳು
ನೈಋತ್ಯ ರೈಲ್ವೇ ವಲಯ
ಕರ್ನಾಟಕದ ರೈಲ್ವೆ ಸಾರಿಗೆ ವ್ಯವಸ್ಥೆ
Pages with unreviewed translations
ಕುಲಕರಣಿ

ಕುಲಕರಣಿ (ಶಾನುಭೋಗ, ಕುಲಕರ್ಣಿ) ಒಂದು ಶಿರೋನಾಮೆ ಹಾಗೂ ಹೆಸರಾಗಿದೆ. ಕುಲಕರಣಿ ಪದವು ಎರಡು ಶಬ್ದಗಳ (ಕುಲ ಮತ್ತು ಕರಣಿ) ಸಂಯೋಜನೆ ಎಂದು ನಂಬಲಾಗಿದೆ. ಕುಲ ಎಂದರೆ ಕುಟುಂಬದ ಮೂಲ, ಮತ್ತು ಕರಣಿಕ ಎಂದರೆ ದಾಖಲೆಗಳು ಮತ್ತು ಲೆಕ್ಕಗಳನ್ನು ಇಡುವವನು. ಸಾಂಪ್ರದಾಯಿಕವಾಗಿ, ಕುಲಕರಣಿ ಪದವು ಗ್ರಾಮಗಳ ಲೆಕ್ಕಗಳು ಮತ್ತು ದಾಖಲೆಗಳನ್ನು ನಿರ್ವಹಿಸುತ್ತಿದ್ದ ಮತ್ತು ತೆರಿಗೆಗಳನ್ನು ಸಂಗ್ರಹಿಸುತ್ತಿದ್ದ ಜನರಿಗೆ ಬಳಸಲಾದ ಶಿರೋನಾಮೆಯಾಗಿತ್ತು. 
ನಂತರ, ಕುಲಕರಣಿ ಶಿರೋನಾಮೆಯ ಬದಲು ತಲಾಠಿ ಎಂಬ ಹೆಸರು ಬಂದಿತು. ಪರ್ಗನಾ ಮತ್ತು ಕುಲಕರಣಿ ವತನ್‍ಗಳನ್ನು (ಜಮೀನಿನ ಹಕ್ಕುಗಳು) ೧೯೫೦ರಲ್ಲಿ ರದ್ದುಗೊಳಿಸಲಾಯಿತು. ಕುಲಕರಣಿ ಗ್ರಾಮ ಮಟ್ಟದಲ್ಲಿ ಕಾರ್ಯನಿರ್ವಹಿಸುತ್ತಿದ್ದನು. ಆದರೆ ಪರ್ಗನಾ ಮಟ್ಟದಲ್ಲಿ ಅವನನ್ನು "ದೇಶಕುಲಕರಣಿ", ದೇಶಪಾಂಡೆ ಅಥವಾ ನಾಡಕರ್ಣಿ ಎಂದು ಕರೆಯಲಾಗುತ್ತಿತ್ತು. ಕುಲಕರ್ಣಿ ಮಹಾರಾಷ್ಟ್ರ ಮತ್ತು ಉತ್ತರ ಕರ್ನಾಟಕಕ್ಕೆ ಸ್ಥಳೀಯವಾದ ಒಂದು ಕೌಟುಂಬಿಕ ನಾಮವೂ ಆಗಿದೆ.

ಉಲ್ಲೇಖಗಳು

ಅಡ್ಡಹೆಸರುಗಳು
ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ, ಕಾಸರಗೋಡು. ಕೊಡುಗೆ : ರಾಮಣ್ಣ ರೈ

ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ ಕಾಸರಗೋಡು : ಕೊಡುಗೆ ರಾಮಣ್ಣ ರೈ ಚಿತ್ರವನ್ನು ರಿಷಭ್  ಶೆಟ್ಟಿ ಅವರು ನಿರ್ಮಿಸಿ ನಿರ್ದೇಶಿಸಿದ್ದಾರೆ. ಈ ಚಿತ್ರದಲ್ಲಿ ಗಡಿನಾಡಿನಲ್ಲಿರುವ ಕನ್ನಡ ಶಾಲೆಗಳ ಪರಿಸ್ಥತಿ ಮತ್ತು ಅಲ್ಲಿ ಕನ್ನಡಿಗರಿಗೆ ಉಂಟಾಗುವ ತೊಂದರೆಗಳನ್ನೂ ಈ ಚಿತ್ರದಲ್ಲಿ ನಿರ್ದೇಶಕರು ತೋರಿಸಿದ್ದಾರೆ. ಈ ಚಿತ್ರದ ಹೆಚ್ಚಿನ ಚಿತ್ರೀಕರಣ ಕಾಸರಗೋಡು , ಮಂಗಳೂರು , ಸುಳ್ಯ ಪರಿಸರದಲ್ಲಿ ನಡೆದಿದ್ದು ಕೆಲವು ಭಾಗಗಳು ಮಡಿಕೇರಿ ಮತ್ತು ಮೈಸೂರಿನಲ್ಲಿ ನದಿವೆ.. 

== ಕಥೆ

ತಾರಾಗಣ 

 ಅನಂತ್ ನಾಗ್ :ಅನಂತ ಪದ್ಮನಾಭ.  ಪಿ ( ಪಿ ಫಾರ್ ಪಿಕಾಕ್ ) ,  ನಿವೃತ್ತ ಕ್ರಿಮಿನಲ್ ಅಧ್ಯಾಪಕ, ಸ್ವಯಂ ಘೋಷಿತ ಸಾಮಜಿಕ ಕಾರ್ಯಕರ್ತ. 
 ರಂಜನ್:  7 ನೇ ಗ್ರೇಡ್ ಮೂರು ಬಾರಿ ವಿಫಲವಾದ ವಿದ್ಯಾರ್ಥಿ ಪ್ರವೀಣ ಕುಮಾರ್ 
 ಸಂಪತ್ ಕುಮಾರ್: 6 ನೇ ದರ್ಜೆಯ ವಿದ್ಯಾರ್ಥಿ ಮಮ್ಮೊಟ್ಟಿ
 ಪ್ರಮೋದ್ ಶೆಟ್ಟಿ: ಶಾಂತರಾಮ ಉಪಾಧ್ಯಾಯ , ಒಬ್ಬ ಪ್ರಸಿದ್ಧ ಯಕ್ಷಗಾನ ಕಲಾವಿದ ಮತ್ತು ಕನ್ನಡ ಕಾರ್ಯಕರ್ತ 
 ಸುಪೀತಾ ಶೆಟ್ಟಿ: ಉಪಾಧ್ಯಾಯ ಪತ್ನಿ ವಸಂತ ಉಪಾಧ್ಯಾಯ 
 ಸಪ್ತಾ ಪವೂರ್: ಉಪಾಧ್ಯಯನ ಪುತ್ರಿ ಮತ್ತು 7 ನೇ ತರಗತಿಯ ವಿದ್ಯಾರ್ಥಿ ಪಲ್ಲವಿ 
 ಮಹೇಂದ್ರ ಪ್ರಸಾದ್: ಮಹೇಂದ್ರ , 7 ನೇ ತರಗತಿಯಲ್ಲಿ ವಿದ್ಯಾರ್ಥಿ ಮತ್ತು ಪ್ರವೀಣನ ಅತ್ಯುತ್ತಮ ಸ್ನೇಹಿತ 
 ಮನೀಶ್ ಹೆರೂರ್: ಮುಟ್ಟಾಳ ವಿದ್ಯಾರ್ಥಿ 7 ನೇ ತರಗತಿ ಮತ್ತು ಪ್ರವೀಣನ ಅತ್ಯುತ್ತಮ ಸ್ನೇಹಿತ 
 ಡೆಮೊಕ್ರಸಿ ಸೋಹನ್ ಶೆಟ್ಟಿ: 7 ನೇ ದರ್ಜೆಯ ವಿದ್ಯಾರ್ಥಿಯಾದ ಸತೀಶ ಎಂದು 
 ಪ್ರಕಾಶ ಥುಮಿನಾದ್ ಭುಜಂಗ : ಅಧಿಕಪ್ರಸಂಗಿ, ಹೊಟ್ಟೆಬಾಕ, ಊರೆಲ್ಲಾ ಖಾಲಿ ಬಿದ್ದುಕೊಂಡು ಇರುವ ಹಾಸ್ಯ ಕಲಾವಿದ
 ರಮೇಶ್ ಭಟ್ : ಅನಂತ ಪದ್ಮನಾಭ ಸ್ವಾಮೀ ಎಮ್ ( ಎಂ ಫಾರ್ ಮ್ಯಾಚ್ ಫಿಕ್ಸಿಂಗ್ ) ಸಾಮಾಜಿಕ ಕಾರ್ಯಕರ್ತ ಮತ್ತು ಅನಂತ ಪದ್ಮನಾಭ ಸ್ವಾಮೀ ಪಿ ಅವರ ನೆರೆಹೊರೆ ವ್ಯಕ್ತಿ
 ರಿಷಭ್ ಶೆಟ್ಟಿ  : ಮೈಸೂರು ಪೋಲಿಸ್ ಇನ್ಸ್ಪೆಕ್ಟರ್
 ಶನಿಲ್ ಗುರು: ರಘು , ಉಪಾಧ್ಯಾಯನ ಮನೆಯಲ್ಲಿ ಅಡುಗೆ ಸಹಾಯಕ
 ಬಾಲಕೃಷ್ಣ ಪಣಿಕ್ಕರ್:  ಕಾಸರಗೋಡು ಸಹಾಯಕ ಶಿಕ್ಷಣ ಅಧಿಕಾರಿ 
 ರಾಧಾಕೃಷ್ಣ : ಸೆಬಾಸ್ಟಿಯನ್, ಪೂರ್ಣಾವಧಿ ಕುಡುಕ, ದುಬೈ ನಲ್ಲಿರುವ ಏನ್ ಆರ್ ಐ ಅವರ ಮನೆಯ ಕಾವಲುಗಾರ

ಚಿತ್ರೀಕರಣ 
ಚಿತ್ರವನ್ನು ಸುಮಾರು 55ದಿನಗಳ ಕಾಲ ನಡೆಸಲಾಗಿತ್ತು. ಇದನ್ನು ಕಾಸರಗೋಡು, ಕುಂಬ್ಳೆ, ಬೇಕಲಕೋಟೆ, ಅನಂತಪುರ, ಸುಳ್ಯ, ಮಡಿಕೇರಿ, ಮೈಸೂರಿನಲ್ಲಿ ನಡೆಸಲಾಗಿತ್ತು. ಈ ಚಿತ್ರದ ಕೊನೆಯ ಕೋರ್ಟ್ ಸೀನ್ ಅನ್ನು ಕೇವಲ ಸಿಂಗಲ್ ಶಾಟ್ ನಲ್ಲಿ ತೆಗೆಯಲಾಗಿತ್ತು. ಈ ಸೀನ್ ನಲ್ಲಿನ ಅಭಿನಯಕ್ಕೆ ಅನಂತ್ ನಾಗ್ ಅವರನ್ನು ಜನರು ಮೆಚ್ಚಿಕೊಂಡಿದ್ದಾರೆ.

ಹಾಡುಗಳು 
ಹಿನ್ನಲೆ ಹಾಡುಗಳನ್ನು ಅಜನೀಶ್ ಲೋಕನಾಥ್ ಅವರು ನಿರ್ದೇಶಿಸಿದರೆ ಮುಖ್ಯ ಹಾಡುಗಳನ್ನು ವಾಸುಕಿ ವೈಭವ್ ಅವರು ನಿರ್ದೆಶಿಸಿದ್ದಾರೆ

References 

ಕನ್ನಡ ಚಲನಚಿತ್ರಗಳು
ಪತಿವ್ರತೆ

ಪತಿವ್ರತೆ (ಕುಲವಧು) ಪದವು ಹಿಂದೂ ಸಂಸ್ಕೃತಿ ಮತ್ತು ಸಂಪ್ರದಾಯಗಳಲ್ಲಿ ತನ್ನ ಪತಿಗೆ ನಿಷ್ಠಾವಂತ ಹಾಗೂ ಪ್ರಾಮಾಣಿಕಳಾದ ವಿವಾಹಿತ ಮಹಿಳೆಯನ್ನು ಸೂಚಿಸಲು ಬಳಸಲಾಗುವ ಪದವಾಗಿದೆ. ಪತಿವ್ರತೆ ಪದದ ಅರ್ಥ ಅಕ್ಷರಶಃ ತನ್ನ ಪತಿಗೆ ತನ್ನ ಭಕ್ತಿ ಮತ್ತು ರಕ್ಷಣೆಯ ವ್ರತ ಮಾಡಿದವಳು ಎಂದು. ಹೆಂಡತಿಯು ತನ್ನನ್ನು ತನ್ನ ಪತಿಗೆ ಅರ್ಪಿಸಿಕೊಂಡರೆ ಮತ್ತು ಅವನನ್ನು ರಕ್ಷಿಸಿದರೆ, ಅವನು ಏಳಿಗೆಯಾಗಿ ತನಗೆ ಹಾಗೂ ತನ್ನ ಕುಟುಂಬಕ್ಕೆ ಅದೃಷ್ಟವನ್ನು ತರುತ್ತಾನೆ ಎಂಬುದು ನಂಬಿಕೆಯಾಗಿದೆ. ಇಲ್ಲವಾದರೆ, ದುರಾದೃಷ್ಟ ಮತ್ತು ಮರಣವಾಗಬಹುದು. ಪತಿವ್ರತೆಯು ತನ್ನ ಪತಿಯನ್ನು ಎರಡು ರೀತಿಗಳಲ್ಲಿ ರಕ್ಷಿಸುತ್ತಾಳೆ. ಮೊದಲನೆಯದಾಗಿ, ಅವಳು ಅವನ ವೈಯಕ್ತಿಕ ಅಗತ್ಯಗಳನ್ನು ನೋಡಿಕೊಳ್ಳುತ್ತಾಳೆ ಮತ್ತು ಅವನು ತನ್ನ ಕರ್ತವ್ಯವನ್ನು (ಧರ್ಮ) ಮಾಡುವಂತೆ ಪ್ರೋತ್ಸಾಹಿಸುತ್ತಾಳೆ. ಎರಡನೆಯದಾಗಿ, ದೇವತೆಗಳು ಹಾನಿಯಿಂದ ತನ್ನ ಪತಿಯನ್ನು ರಕ್ಷಿಸುವರು ಮತ್ತು ಅವನಿಗೆ ದೀರ್ಘಾಯುಷ್ಯವನ್ನು ಅನುಗ್ರಹಿಸುವರು ಎಂಬ ಭರವಸೆಯಿಂದ, ದೇವತೆಗಳನ್ನು ಸಂತೋಷಗೊಳಿಸಲು ಅವಳು ವಿವಿಧ ಕ್ರಿಯಾವಿಧಿಗಳು ಮತ್ತು ಉಪವಾಸಗಳನ್ನು ಕೈಗೊಳ್ಳುತ್ತಾಳೆ.

ಉಲ್ಲೇಖಗಳು

ಸಂಸ್ಕೃತ ಪದಗಳು
ದರ್ಭೆ

ದರ್ಭೆಯು ಪೋಯೇಸೀ (ಗ್ರ್ಯಾಮಿನೀ) ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಹುಲ್ಲು. ಕುಶ ಪರ್ಯಾಯ ನಾಮ. ಇದರ ವೈಜ್ಞಾನಿಕ ಹೆಸರು ಡೆಸ್ಮೊಸ್ಟ್ಯಾಕಿಯ ಬೈಪಿನೇಟ. ಉಷ್ಣವಲಯದ ಸಸ್ಯವಾದ ಇದು ಭಾರತಾದ್ಯಂತ ಬಯಲು ಪ್ರದೇಶಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಶುಷ್ಕ ಹವೆಯ ವಲಯಗಳಲ್ಲೂ ಮರುಭೂಮಿಗಳಲ್ಲೂ ಇದರ ಬೆಳೆವಣಿಗೆ ಹುಲುಸು, ತಗ್ಗು ಪ್ರದೇಶ ದಂತಹ ಜಾಗಗಳಲ್ಲೂ ಇದು ಕಾಣದೊರೆಯುತ್ತದೆ.
ದರ್ಭೆ ಬಹುವಾರ್ಷಿಕ ಹುಲ್ಲು. 1`-5` ಎತ್ತರಕ್ಕೆ ಬೆಳೆಯುತ್ತದೆ. ಇದರ ಕಾಂಡ ಟೊಳ್ಳು. ಕಾಂಡದ ಪ್ರತಿ ಗೆಣ್ಣಿನಲ್ಲೂ ಬೇರುಗಳು ಹುಟ್ಟುವುವು. ಕಾಂಡದ ಬೆಳೆವಣಿಗೆ ನಿರಂತರಾಗಿರುತ್ತದೆ. ಈ ಸಸ್ಯದ ಸ್ವಭಾವದಲ್ಲಿ, ಎಲೆ, ಕಾಂಡ ಮತ್ತು ಬೇರುಗಳು ರೂಪರಚನೆಗಳಲ್ಲಿ ವೈವಿಧ್ಯವನ್ನು ಕಾಣಬಹುದು. ಭಾರತದ ದರ್ಭೆ ಹುಲ್ಲು ಕುಚ್ಚು ರೀತಿಯದು. ಬರ್ಮದಲ್ಲಿ ನೇರವಾಗಿ ಬೆಳೆಯುವುದು.

ವಿಶೇಷತೆ
ದರ್ಭೆ ಹುಲ್ಲಿಗೆ ರೋಗನಿರೋಧಕ ಶಕ್ತಿ ಮತ್ತು ಶೀತೋಷ್ಣ ಸಹಿಷ್ಣುತೆ ಹೆಚ್ಚು. ದರ್ಭೆಹುಲ್ಲು ಸಾಮಾನ್ಯವಾಗಿ ಜಾನುವಾರುಗಳ ಮೆಚ್ಚಿನ ಆಹಾರವಲ್ಲ. ಆದ್ದರಿಂದ ಮೇವಿನ ಅಭಾವವಿದ್ದಾಗ ಮಾತ್ರ ಇದನ್ನು ಬೂಸಾ ಆಗಿ ಬಳಸುತ್ತಾರೆ. ಹಸಿರು ಹುಲ್ಲು ಗಿನಿ ಮತ್ತು ನೇಪಿಯರ್ ಹುಲ್ಲಿನಂತೆಯೂ ಒಣಗಿಸದ ಹುಲ್ಲು ಬತ್ತ ಮತ್ತು ಗೋಧಿಯ ಬೂಸಾದಂತೆಯೂ ಇರುತ್ತದೆ. ಇದನ್ನು ಒಣಗಿಸಿ ಬಳಸಲಾಗುವುದು. ಹುಲ್ಲನ್ನು ರುಬ್ಬಿ ಪಡೆಯಲಾಗುವ ತಿರುಳನ್ನು ಕಾಗದ ತಯಾರಿಕೆಗೆ ಬಳಸಲಾಗಿದೆ. ಇದನ್ನು ಹಲಗೆ ಕೃತಕ ರೇಶ್ಮೆ ತಯಾರಿಕೆಗೆ ಬೇಕಾಗುವ ಪಲ್ಪ್‍ಗಳ ತಯಾರಿಕೆಯಲ್ಲಿ ಬಳಸುತ್ತಾರೆ.

ದರ್ಭೆಗಿರುವ ಇತರ ಹೆಸರುಗಳು
 ಮುಂಜ, ಕುಷ್ಠ ,ದುರ್ವ ,ದವೊಲಿ(ಹಿಂದಿ).
 ದರ್ಭಃ(ಸಂಸ್ಕೃತ).
 ಹಾಫ್ ಗ್ರಾಸ್ , ಕುಶ ಗ್ರಾಸ್ , ದರ್ಭಾ ಗ್ರಾಸ್ , ಸ್ಯಾಕ್ರಿಫೀಷಿಯಲ್ ಗ್ರಾಸ್ (ಇಂಗ್ಲಿಷ್),ಕುಶ.
 ದೆರ್ಭಾ (ಬಂಗಾಳಿ).
 ದರ್ಭಾ, ದರಭಾ (ಗುಜರಾತಿ).
 ಕುಶ , ದರ್ಭೆ (ಕನ್ನಡ).
 ಕು‍ಶ ವೆರು , ದರ್ಭಾ(ಮಲಯಾಳಂ).
 ತೆರುಪ್ಪಾಯ್ (ತಮಿಳು).
 ದರ್ಭಗಡ್ಡಿ , ದರ್ಭ ( ತೆಲುಗು).

ಉಪಯೋಗಗಳು
 ಉಪನಯನದಲ್ಲಿ  ವಟುಗಳಿಗೆ ಸೊಂಟದ ಭಾಗದಲ್ಲಿ ಮೂರು ಸುತ್ತು ಮತ್ತು ನೂತನ ಗೃಹ ಪ್ರವೇಶದಲ್ಲಿ ದರ್ಭೆಯ ಹಗ್ಗ ಮಾಡಿ ಕಟ್ಟುತ್ತಾರೆ.
 ದರ್ಭೆಯ ತುದಿ ಭಾಗಗಳನ್ನು ಸೇರಿಸಿ "ಪವಿತ್ರ" ತಯಾರಿಸಿ ಪವಿತ್ರ ಬೆರಳನ್ನು ಧರಿಸಿ ವಿವಿಧ ಪೂಜೆ(ಹೋಮ ಮಾಡುವ ಸಮಯದಲ್ಲಿ ದರ್ಭೆಯನ್ನು ಹೋಮ ಕುಂಡದ ನಾಲ್ಕು ದಿಕ್ಕಿನಲ್ಲಿ ಎಲ್ಲಾ ನಕಾರಾತ್ಮಕ ಶಕ್ತಿಯನ್ನು ಹೋಗಲಾಡಿಸಲು ಇದನ್ನು ಉಪಯೋಗಿಸುತ್ತಾರೆ),ಸಂಸ್ಕಾರ, ಶ್ರಾದ್ಧಗಳನ್ನು ನಡೆಸುತ್ತಾರೆ.
 ಗುಡಿಸಲುಗಳಿಗೆ ಹೊಚ್ಚಲು ದರ್ಭೆ ಹುಲ್ಲನ್ನು ಉಪಯೋಗಿಸುತ್ತಾರೆ.
 ಈ ಹುಲ್ಲಿನಿಂದ ಹಗ್ಗವನ್ನು ತಯಾರಿಸುತ್ತಾರೆ.
 ಎಕ್ಸ್-ರೇ ವಿಕಿರಣವನ್ನು ನಿರ್ಭಂದಿಸಲೂ ದರ್ಭೆಯನ್ನು ಬಳಸುತ್ತಾರೆ.

ದರ್ಭೆಗೆ ಸಂಬಂಧಿಸಿದ ಆಯುರ್ವೇದ ಔಷಧಿಗಳು
 ಸ್ತನ್ಯಜನನ ಕಷಾಯ.
 ಮೂತ್ರ ವಿರೇಚನಿಯ ಕಷಾಯ.
 ವಿರತಾರದಿ ಕಷಾಯ.
 ಕರ್ಪೂರದಿ ಅರ್ಕ.
 ವಾತ ಗಜನ್ಕುಷ ರಸ.
 ಚಂದನದಿ ತೈಲ.

ಉಲ್ಲೇಖಗಳು

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗಿಡಗಳು
ಸೇಕ್ ಡೀನ್ ಮಹೊಮದ್

ಸೇಖ್ ದಿನ್ ಮಹಮದ್  ಆಂಗ್ಲೊ-ಇಂಡಿಯನ್ ಪ್ರವಾಸಿಗ, ಶಸ್ತ್ರಚಿಕಿತ್ಸಕ ಮತ್ತು ವಾಣಿಜ್ಯೋದ್ಯಮಿ.ಪಾಶ್ಚಿಮಾತ್ಯ ಜಗತ್ತಿಗೆ ಅತ್ಯಂತ ಮುಂಚಿನ ಯುರೋಪಿಯನ್ ಅಲ್ಲದ ವಲಸೆಗಾರರಲ್ಲಿ ಒಬ್ಬರಾಗಿದ್ದರು. ಅವರು ಭಾರತೀಯ ಪಾಕಪದ್ಧತಿ ಮತ್ತು ಶಾಂಪೂ ಸ್ನಾನಗಳನ್ನು ಯುರೋಪ್ಗೆ ಪರಿಚಯಿಸಿದರು, ಅಲ್ಲಿ ಅವರು ಚಿಕಿತ್ಸಕ ಮಸಾಜ್ ನೀಡಿತು. ಇಂಗ್ಲಿಷ್ನಲ್ಲಿ ಪುಸ್ತಕವನ್ನು ಪ್ರಕಟಿಸಿದ ಮೊದಲ ಭಾರತೀಯರಾಗಿದ್ದರು.

ಆರಂಭಿಕ ಜೀವನ 
ಮಹೊಮದ್ ಪಟ್ನಾದಲ್ಲಿ ಬೆಳೆದರು. ಮಹೋಮದ್  ಚಿಕ್ಕವನಾಗಿದ್ದಾಗ ಮಹೋಮದ್  ತಂದೆ ಮರಣಹೊಂದಿದರು,  10 ನೇ ವಯಸ್ಸಿನಲ್ಲಿ ಆಂಗ್ಲೋ-ಐರಿಷ್ ಪ್ರೊಟೆಸ್ಟೆಂಟ್ ಅಧಿಕಾರಿಯ ನಂತರ ಕ್ಯಾಪ್ಟನ್ ಗಾಡ್ಫ್ರೇ ಇವಾನ್ ಬೇಕರ್ನ ನೇತೃತ್ವದಲ್ಲಿ ಅವರನ್ನು ಕರೆದೊಯ್ಯಲಾಯಿತು.ಬ್ರಿಟಿಷ್ ಈಸ್ಟ್ ಇಂಡಿಯಾ ಕಂಪೆನಿಯ ಸೈನ್ಯದಲ್ಲಿ ಅವರು ಟ್ರೇನಿ ಸರ್ಜನ್ ಆಗಿ ಸೇವೆ ಸಲ್ಲಿಸಿದರು ಮತ್ತು ಮರಾಠರ ವಿರುದ್ಧ ಗೌರವಾನ್ವಿತವಾಗಿ ಸೇವೆ ಸಲ್ಲಿಸಿದರು.ಮಿಕ್ ಕಾಸಿಮ್ ಮತ್ತು ಹೆಚ್ಚಿನ ಬಂಗಾಳಿ ಮುಸ್ಲಿಂ ಶ್ರೀಮಂತರು ತಮ್ಮ ಪ್ರಸಿದ್ಧ ಸಂಪತ್ತನ್ನು ಹೇಗೆ ಕಳೆದುಕೊಂಡಿದ್ದಾರೆ ಎಂದು ಸೇಕ್ ದಿನ್ ಮಹೊಮದ್  ಉಲ್ಲೇಖಿಸಿದ್ದಾರೆ .ರೋಹಿಲ್ಲಾ ಮಿತ್ರರಾಷ್ಟ್ರಗಳ ವಿರುದ್ಧ ಶೂಜಾ-ಉದ್-ದೌಲಾ ಅವರ ಪ್ರಚಾರದ ಬಗ್ಗೆ  . 1782 ರವರೆಗೆ ಕ್ಯಾಪ್ಟನ್ ಬೇಕರ್ನ ಘಟಕದೊಂದಿಗೆ ಮಹಮದ್  ಉಳಿದರು, ಕ್ಯಾಪ್ಟನ್ ರಾಜೀನಾಮೆ ನೀಡಿದಾಗ ,ಅದೇ ವರ್ಷ ಮಹೊಮದ್ ಅವರು ಸೈನ್ಯದಿಂದ ರಾಜೀನಾಮೆ ನೀಡಿ,  ಕ್ಯಾಪ್ಟನ್ ಬೇಕರ್ ಜೊತೆಯಲ್ಲಿ 'ಅವನ ಅತ್ಯುತ್ತಮ ಸ್ನೇಹ ಬ್ರಿಟನ್ನೊಂದಿಗೆ ಸೇರಿಕೊಳ್ಳಲು ಆಯ್ಕೆ ಮಾಡಿಕೊಂಡರು.

ದಿ ಟ್ರಾವೆಲ್ಸ್ ಆಫ್ ಡೀನ್ ಮಹೊಮೆದ್
1794 ರಲ್ಲಿ, ಮಹೊಮೆದ್ ಅವರ ಪ್ರವಾಸ ಪುಸ್ತಕ ದ ಟ್ರಾವೆಲ್ಸ್ ಆಫ್ ಡೀನ್ ಮಹೊಮೆದ್ ಅನ್ನು ಪ್ರಕಟಿಸಿದರು. ಈ ಪುಸ್ತಕವು ಗೆಂಘಿಸ್ ಖಾನ್, ತಿಮುರ್ ಮತ್ತು ವಿಶೇಷವಾಗಿ ಮೊದಲ ಮೊಘಲ್ ಚಕ್ರವರ್ತಿ ಬಾಬರ್  ಪ್ರಶಂಸೆಗೆ ಪ್ರಾರಂಭವಾಗುತ್ತದೆ. ಇದು ಭಾರತದ ಹಲವಾರು ಪ್ರಮುಖ ನಗರಗಳನ್ನು ಮತ್ತು ಸ್ಥಳೀಯ ಭಾರತೀಯ ಸಂಸ್ಥಾನಗಳೊಂದಿಗೆ ಮಿಲಿಟರಿ ಘರ್ಷಣೆಗಳ ಸರಣಿಯನ್ನು ವಿವರಿಸುತ್ತದೆ.ಸಂಪಾದಕ ಮೈಕೆಲ್ ಫಿಶರ್ 18 ನೇ ಶತಮಾನದ ಉತ್ತರಾರ್ಧದಲ್ಲಿ ಬರೆದಿರುವ ಇತರ ಪ್ರವಾಸ ನಿರೂಪಣೆಯಿಂದ ಪುಸ್ತಕದಲ್ಲಿ ಕೆಲವು ಹಾದಿಗಳು ನಿಕಟವಾಗಿ ಪ್ಯಾರಾಫ್ರೇಸ್ ಮಾಡಲ್ಪಟ್ಟಿದೆ ಎಂದು ಸೂಚಿಸಿದರು.

ರೆಸ್ಟೋರೆಂಟ್ ಉದ್ಯಮ
1810 ರಲ್ಲಿ, ಲಂಡನ್ಗೆ ತೆರಳಿದ ನಂತರ, ದಿನ್ ಮಹೊತ್ ಇಂಗ್ಲೆಂಡ್ನಲ್ಲಿ ಮೊದಲ ಭಾರತೀಯ ರೆಸ್ಟೊರೆಂಟ್ ಹಿಂದುಸ್ತಾನೆ  ಕಾಫಿ ಹೌಸ್  ತೆರೆದರು. ರೆಸ್ಟೋರೆಂಟ್ ಹುಖಾ"  ನೈಜ ಚಿಲ್ಮ್ ತಂಬಾಕು, ಮತ್ತು ಭಾರತೀಯ ಭಕ್ಷ್ಯಗಳಿಗೆ ಪ್ರಸಿದ್ದಿ ಹೊಂದಿತ್ತು . ಹಣಕಾಸಿನ ತೊಂದರೆಯಿಂದಾಗಿ ಈ ಉದ್ಯಮವು ಕೊನೆಗೊಂಡಿತು

ಭಾಹ್ಯಾ ಕೊಂಡಿಗಳು
 "Sake Dean Mahomet, Europe's first Asian Shaikh", The News International, Pakistan
 "Making History – Sake Dean Mahomed – Regency 'Shampooing Surgeon'", BBC – Beyond the Broadcast
Black History in Brighton

ಉಲ್ಲೇಖಗಳು
ಸುದೀಪ್ ಅವರ ಚಲನಚಿತ್ರಗಳು



ಚಿತ್ರಗಳು

ನಟನಾಗಿ
೩ ಘಂಟೆ ೩೦ ದಿನ ೩೦ ಸೆಕೆಂಡ್

3 ಘಂಟೆ 30 ದಿನ 30 ಸೆಕೆಂಡ್ (ಆಂಗ್ಲ: 3 hours 30 days 30 second) 2018ರ ಕನ್ನಡ ಬಾಷೆಯ ಪ್ರೇಮ ಚಿತ್ರ. ಈ ಚಿತ್ರವನ್ನು ಜಿ. ಕೆ. ಮಧುಸೂದನ್ ನಿರ್ದೇಶಿಸಿದ್ದಾರೆ. ಚಂದ್ರಶೇಖರ ಆರ್ ಪದ್ಮಶಾಲಿ ಮತ್ತು ಇತರೆ ಸಹ ನಿರ್ಮಾಪಕರು ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ನಟ ಮತ್ತು ನಟಿಯ ನಡುವೆ ನಡೆಯುವ ರಿಯಾಲಿಟಿ ಶೋ ಈ ಚಿತ್ರದ ಕಥೆ. ಈ ಚಿತ್ರದಲ್ಲಿ ಹೊಸ ನಟರಾದ ಅರುಣ್ ಗೌಡ ಮತ್ತು ಕಾವ್ಯ ಶೆಟ್ಟಿ ನಟಿಸಿದರೆ, ದೇವರಾಜ್, ಸುಧಾರಾಣಿ, ಚಂದ್ರಶೇಖರ್, ರಮೇಶ್ ಭಟ್, ಅನಂತ್ ವೇಲು, ಟಿ. ಎಸ್. ನಾಗಾಭರಣ ಮತ್ತು ಗುರುರಾಜ್ ಹೊಸಕೋಟೆ ಮುಖ್ಯ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಪಾತ್ರವರ್ಗ 

 ಅರುಣ್ ಗೌಡ 
 ಕಾವ್ಯ ಶೆಟ್ಟಿ 
 ದೇವರಾಜ್ 
 ಸುಧಾ ರಾಣಿ 
 ಚಂದ್ರಶೇಖರ 
 ರಮೇಶ್ ಭಟ್ 
 ಅನಂತ ವೇಲು 
 ಟಿ.ಎಸ್. ನಾಗಭರಣ 
 ಗುರುರಾಜ್ ಹೊಸಕೋಟೆ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
Pages with unreviewed translations
ವರ್ಷ-೨೦೧೮ ಕನ್ನಡಚಿತ್ರಗಳು
ದಂಡುಪಾಳ್ಯ ೩

ದಂಡುಪಾಳ್ಯ 3, 2018ರ ಕ್ರೈಂ ಥ್ರಿಲ್ಲರ್ ಚಿತ್ರ. ಈ ಚಿತ್ರವನ್ನು ಶ್ರೀನಿವಾಸ ರಾಜು ನಿರ್ದೇಶಿಸಿದ್ದಾರೆ. ರಾಮ್ ತಲ್ಲುರಿ ಈ ಚಿತ್ರವನ್ನು ನಿರ್ಮಿಸಿದ್ದಾರೆ.  ದಂಡುಪಾಳ್ಯದ ಕುಖ್ಯಾತ ಡಕಾಯಿತರ ಗುಂಪನ್ನು ಆಧರಿಸಿದ ಚಿತ್ರ ಇದಾಗಿದೆ, 2017 ರಲ್ಲಿ ಬಿಡುಗಡೆಯಾದ ದಂಡುಪಾಳ್ಯ 2 ಚಿತ್ರದ ಮುಂದುವರಿದ ಭಾಗ. ದಂಡುಪಾಳ್ಯ ಚಿತ್ರ ಸರಣಿಯಲ್ಲಿ ಇದು 3 ನೇ ಚಿತ್ರ. ಪೂಜಾ ಗಾಂಧಿ ತಮ್ಮ ಹಿಂದಿನ ಚಿತ್ರಗಳಲ್ಲಿನ ಪಾತ್ರವನ್ನು ಮುಂದುವರಿಸಿದ್ದಾರೆ, ಮುಖ್ಯ ಪಾತ್ರಗಳಲ್ಲಿ ಪಿ. ರವಿಶಂಕರ್, ಮಕ್ರಂದ್ ದೇಶಪಾಂಡೆ, ಸಂಜನಾ, ರವಿ ಕಾಳೆ ಮತ್ತು ಪೆಟ್ರೋಲ್ ಪ್ರಸನ್ನ ತಮ್ಮ ಪಾತ್ರಗಳನ್ನು ಮುಂದುವರೆಸಿದ್ದಾರೆ. ರ್ಜುನ್ ಜನ್ಯಾ ಸಂಗೀತ ಮತ್ತು ವೆಂಕಟ್ ಪ್ರಸಾದ್ ಅವರ ಛಾಯಾಗ್ರಹಣ ಚಿತ್ರಕ್ಕಿದೆ. ಈ ಚಿತ್ರವು ದಂಡುಪಾಳ್ಯ ಚಿತ್ರ ಸರಣಿಯ ಕೊನೆಯ ಚಿತ್ರವಾಗಿದೆ.

ಚಿತ್ರದ ಬಹುತೇಕ ಭಾಗ ಎರಡನೇ ಭಾಗದ ಚಿತ್ರೀಕರಣದ ವೇಳೆಯೇ ಚಿತ್ರೀಕರಿಸಲಾಯಿತು. ಚಿತ್ರವು 16 ಮಾರ್ಚ್ 2018 ರಂದು ಬಿಡುಗಡೆಯಾಯಿತು. 

ಈ ಚಿತ್ರಕ್ಕೆ ಕರ್ನಾಟಕ ಮತ್ತು ಆಂಧ್ರ ಪ್ರದೇಶದಲ್ಲಿ ಮಿಶ್ರ ಪ್ರತಿಕ್ರಿಯೆ ವ್ಯಕ್ತವಾಯಿತು, ಆದರೆ ಒಳ್ಳೆಯ ದುಡ್ಡು ಮಾಡಿತು.

ಪಾತ್ರವರ್ಗ 

 ಪೂಜಾ ಗಾಂಧಿ 
 ಮಕರಂದ ದೇಶಪಾಂಡೆ 
 ಪಿ. ರವಿಶಂಕರ್ 
 ರವಿ ಕಾಲೆ 
 ಸಂಜನಾನಾ 
 ಶೃತಿ 
 ಕರಿ ಸುಬ್ಬು 
 ಪೆಟ್ರೋಲ್ ಪ್ರಸನ್ನ 
 ಆದಿ ಲೋಕೇಶ್  
 ಡ್ಯಾನಿ 
 ಜಯದೇವ್ 
 ಮುನಿ 
ಕನ್ನಡ ಚಲನಚಿತ್ರಗಳು
Pages with unreviewed translations
ಕೌಶಲ

ಕೌಶಲ ಎಂದರೆ ಒಂದು ಕಾರ್ಯವನ್ನು ನಿರ್ಧಾರಿತ ಪರಿಣಾಮಗಳಿರುವಂತೆ ಕೈಗೊಳ್ಳುವ ಸಾಮರ್ಥ್ಯ, ಹಲವುವೇಳೆ ಒಂದು ನಿರ್ದಿಷ್ಟ ಪ್ರಮಾಣದ ಸಮಯ, ಶಕ್ತಿ, ಅಥವಾ ಎರಡನ್ನೂ ಹೊಂದಿರುವಂತೆ. ಕೌಶಲಗಳನ್ನು ಹಲವುವೇಳೆ ಕಾರ್ಯಕ್ಷೇತ್ರ-ಸಾಮಾನ್ಯ ಮತ್ತು ಕಾರ್ಯಕ್ಷೇತ್ರ-ನಿರ್ದಿಷ್ಟ ಕೌಶಲಗಳೆಂದು ವಿಭಾಗಿಸಬಹುದು. ಉದಾಹರಣೆಗೆ, ಕೆಲಸದ ಕ್ಷೇತ್ರದಲ್ಲಿ, ಕೆಲವು ಸಾಮಾನ್ಯ ಕೌಶಲಗಳಲ್ಲಿ ಸಮಯ ನಿರ್ವಹಣೆ, ಕೂಡುಗೆಲಸ ಹಾಗೂ ನಾಯಕತ್ವ, ಸ್ವಯಂ ಪ್ರೇರಣೆ ಮತ್ತು ಇತರ ಕೌಶಲಗಳು ಸೇರಿರುತ್ತವೆ. ಕಾರ್ಯಕ್ಷೇತ್ರ ನಿರ್ದಿಷ್ಟ ಕೌಶಲಗಳನ್ನು ಕೇವಲ ಒಂದು ನಿರ್ದಿಷ್ಟ ಕೆಲಸಕ್ಕೆ ಬಳಸಲಾಗುತ್ತದೆ. ತೋರಿಸಲಾಗುತ್ತಿರುವ ಮತ್ತು ಬಳಸಲಾಗುತ್ತಿರುವ ಕೌಶಲದ ಪ್ರಮಾಣವನ್ನು ಮೌಲ್ಯಮಾಪನ ಮಾಡಲು ಕೌಶಲಕ್ಕೆ ಸಾಮಾನ್ಯವಾಗಿ ಕೆಲವು ಪಾರಿಸರಿಕ ಪ್ರಚೋದನೆಗಳು ಮತ್ತು ಪರಿಸ್ಥಿತಿಗಳ ಅಗತ್ಯವಿರುತ್ತದೆ. ಒಂದು ಆಧುನಿಕ ಅರ್ಥವ್ಯವಸ್ಥೆಗೆ ಕೊಡುಗೆ ನೀಡಲು ಜನರಿಗೆ ಕೌಶಲಗಳ ವಿಶಾಲ ವ್ಯಾಪ್ತಿಯು ಬೇಕಾಗುತ್ತದೆ. ಕೌಶಲಗಳ ಮೂರು ವಿಶಾಲ ವರ್ಗಗಳನ್ನು ಸೂಚಿಸಲಾಗಿದೆ, ಅವುಗಳೆಂದರೆ ತಾಂತ್ರಿಕ, ಮಾನವ, ಮತ್ತು ಪರಿಕಲ್ಪನಾತ್ಮಕ.

ಉಲ್ಲೇಖಗಳು

ಕಲಿಕೆ
ವ್ಯಂಗ್ಯ

ಅದರ ಅತ್ಯಂತ ವಿಶಾಲ ಅರ್ಥದಲ್ಲಿ ವ್ಯಂಗ್ಯವು (ಕುಹಕ) ಅಲಂಕಾರಿಕ ಸಾಧನ, ಸಾಹಿತ್ಯಿಕ ತಂತ್ರ, ಅಥವಾ ಮೇಲೆ ಏನಿದೆ ಎಂದು ಕಾಣುತ್ತದೆಯೊ, ವಾಸ್ತವದಲ್ಲಿ ಅದರಿಂದ ಸಂಪೂರ್ಣವಾಗಿ ಬೇರೆಯಾಗಿರುವ ಘಟನೆ. ವ್ಯಂಗ್ಯವನ್ನು ಭಿನ್ನ ಪ್ರಕಾರಗಳಾಗಿ ವರ್ಗೀಕರಿಸಬಹುದು: ಶಾಬ್ದಿಕ ವ್ಯಂಗ್ಯ, ನಾಟಕೀಯ ವ್ಯಂಗ್ಯ, ಮತ್ತು ಸಾಂದರ್ಭಿಕ ವ್ಯಂಗ್ಯ. ಶಾಬ್ದಿಕ, ನಾಟಕೀಯ, ಮತ್ತು ಸಾಂದರ್ಭಿಕ ವ್ಯಂಗ್ಯವನ್ನು ಹಲವುವೇಳೆ ಸತ್ಯದ ಪ್ರತಿಪಾದನೆಯಲ್ಲಿ ಒತ್ತುಕೊಡಲು ಬಳಸಲಾಗುತ್ತದೆ. ಕಟಕಿಯಲ್ಲಿ ಬಳಸಲಾದ ಉಪಮೆಯ ವ್ಯಂಗ್ಯಾತ್ಮಕ ರೂಪ, ಮತ್ತು ಸೌಮ್ಯೋಕ್ತಿಯ ಕೆಲವು ರೂಪಗಳು, ಸತ್ಯದ ವಿರುದ್ಧವನ್ನು ಹೇಳುವ, ಸತ್ಯದ ವಿರುದ್ಧವನ್ನು ನಿರಾಕರಿಸುವ, ಅಥವಾ ವಾಸ್ತವಿಕ ಸಂಬಂಧವನ್ನು ತೀವ್ರವಾಗಿ ಹಾಗೂ ನಿಸ್ಸಂಶಯವಾಗಿ ಕಡಿಮೆಮಾಡಿ ಹೇಳುವ ಭಾಷೆಯ ಉದ್ದೇಶಪೂರ್ವಕ ಬಳಕೆಯ ಮೂಲಕ ಒಬ್ಬರ ಅರ್ಥವನ್ನು ಒತ್ತಿ ಹೇಳಬಹುದು. ವ್ಯಂಗ್ಯಾತ್ಮಕ ಹೇಳಿಕೆಯು ಸಾಮಾನ್ಯವಾಗಿ ಒಂದು ದೃಷ್ಟಿಕೋನ ಅಥವಾ ಮೌಲ್ಯಮಾಪನದ ಪ್ರಕಟ ಅಭಿವ್ಯಕ್ತಿಯನ್ನು ಒಳಗೊಳ್ಳುತ್ತದೆ, ಆದರೆ ವಕ್ತೃವು ಉದ್ದೇಶಿಸುವ ಒಟ್ಟಾರೆ ಮಾತು-ಸಂದರ್ಭದಲ್ಲಿ ಬಹಳ ಭಿನ್ನ, ಮತ್ತು ಹಲವುವೇಳೆ ವಿರುದ್ಧವಾದ, ದೃಷ್ಟಿಕೋನ ಅಥವಾ ಮೌಲ್ಯಮಾಪನದ ಲಕ್ಷಣಗಳೊಂದಿಗೆ.

ಉಲ್ಲೇಖಗಳು

ಅಲಂಕಾರಿಕ ತಂತ್ರಗಳು
ಶ್ರೀನಿವಾಸ ಕಲ್ಯಾಣ (ಚಲನಚಿತ್ರ)

ಶ್ರೀನಿವಾಸ ಕಲ್ಯಾಣ (English: Srinivas's Marriage) ೨೦೧೭ರ ಹಾಸ್ಯಭರಿತ ರೋಮ್ಯಾಂಟಿಕ್ ಚಲನಚಿತ್ರ. ಈ ಚಿತ್ರವನ್ನು ಎಂ ಜಿ ಶ್ರೀನಿವಾಸ್ ನಿರ್ದೇಶಿಸಿದ್ದಾರೆ ಮತ್ತು ನಾಯಕನಾಗಿ ಕಾಣಿಸಿಕೊಂಡಿದ್ದಾರೆ. ಸುಜಯ್ ಶಾಸ್ತ್ರಿ, ಕವಿತಾ ಗೌಡ, ನಿಖಿಲ ಸುಮನ್, ಅಚ್ಯುತ್ ಕುಮಾರ್, ಹೆಚ್. ಜಿ. ದತ್ತಾತ್ರೇಯ ಮುಂತಾದವರು ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಈ ಚಿತ್ರವು ಸಕಾರಾತ್ಮಕ ವಿಮರ್ಶೆಗಳೊಂದಿಗೆ ೨೪ ಫೆಬ್ರವರಿ ೨೦೧೭ ರಂದು ಬಿಡುಗಡೆಯಾಯಿತು.

ಪಾತ್ರವರ್ಗ 

 ಶ್ರೀನಿವಾಸ್ /ಲಕ್ಷ್ಮಿ ಕಾಂತ ಬಾಲು ಆಗಿ ಎಮ್.ಜಿ. ಶ್ರೀನಿವಾಸ್ 
 ಬೆಂಕಿ ಸೀನಾ ಆಗಿ ಸುಜಯ್ ಶಾಸ್ತ್ರಿ 
 ಕವಿತಾ ಗೌಡ 
 ರಾಧಾ ಪಾತ್ರದಲ್ಲಿ ನಿಖಿಲ ಸುಮನ್  
 ಅಚ್ಯುತ್ ಕುಮಾರ್
 ಎಚ್.ಜಿ ದತ್ತಾತ್ರೇಯ 
 ರಾಮ್ ಮಂಜುನಾಥ್ 
 ಪೂರ್ಣಚಂದ್ರ ಮೈಸೂರು

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಮಫ್ತಿ (ಚಲನಚಿತ್ರ)

ಮಫ್ತಿ ೨೦೧೭ರ ಕನ್ನಡ ಭಾಷೆಯ ಆಕ್ಷನ್ ಕ್ರೈಮ್ ಥ್ರಿಲ್ಲರ್ ಚಿತ್ರ. ನಾರ್ಥನ್ ರವರು ನಿರ್ದೇಶಿರುವ ಮೊದಲ ಚಿತ್ರ ಇದಾಗಿದೆ, ಜಯಣ್ಣ ಕಂಬೈನ್ಸ್ ಚಿತ್ರವನ್ನು ನಿರ್ಮಿಸಿದ್ದಾರೆ.

ಈ ಚಿತ್ರವು ಪೊಲೀಸ್ ಅಧಿಕಾರಿಯ ಪಾತ್ರದಲ್ಲಿ ನಟಿಸಿರುವ ಶ್ರೀಮುರುಳಿಯು ಭೂಗತ ದೊರೆ ಪಾತ್ರದಲ್ಲಿ ನಟಿಸಿರುವ ಶಿವರಾಜಕುಮಾರ್ ಅವರನ್ನು ಹುಡುಕಿಕೊಂಡು ಹೋಗುವ ಕಥೆಯಾಗಿದೆ.

ಜುಲೈ ೨೦೧೬ ರಲ್ಲಿ ಚಿತ್ರದ ನಿರ್ಮಾಣ ಪ್ರಾರಂಭವಾಯಿತು ಮತ್ತು ೧ ಡಿಸೆಂಬರ್ ೨೦೧೭ ರಂದು ಚಿತ್ರ ಬಿಡುಗಡೆಯಾಯಿತು. ವಿಮರ್ಶಕ ಮತ್ತು ಪ್ರೇಕ್ಷಕರಿಂದ ಚಿತ್ರಕ್ಕೆ ಒಳ್ಳೆಯ ಪ್ರತಿಕ್ರಿಯೆ ಲಭಿಸಿತು.

ಪಾತ್ರವರ್ಗ 

 ಭೈರತಿ ರಣಗಲ್ ಪಾತ್ರದಲ್ಲಿ ಶಿವರಾಜ ಕುಮಾರ್. 
 ಪೊಲೀಸ್ ಅಧಿಕಾರಿಯಾಗಿ ಶ್ರೀಮುರುಳಿ 
 ಶಾನ್ವಿ ಶ್ರೀವಾಸ್ತವ   
 ಭೈರತಿ ರಣಗಲ್ ಅವರ ಸಹೋದರಿ ವೇದಾವತಿಯಾಗಿ ಛಾಯಾ ಸಿಂಗ್  
 ಭೈರತಿ ರಣಗಲ್ ತಂಡದ ಸದಸ್ಯ ಸಿಂಗನಾಗಿ ಮಧು ಗುರುಸ್ವಾಮಿ  
 ಭೈರತಿ ರಣಗಲ್ ತಂಡದ ಸದಸ್ಯ ಕಾಶಿಯಾಗಿ ವಸಿಷ್ಠ ಎನ್ ಸಿಂಹ   
 ಭೈರತಿ ರಣಗಲ್ ಅವರ ಬಲಗೈಬಂಟ ಶಬರಿಯಾಗಿ ಬಾಬು ಹಿರಣ್ಣಯ್ಯ 
 ಭ್ರಷ್ಟ ರಾಜಕಾರಣಿ ರಘುವೀರ್ ಭಾಂದ್ರಿಯಾಗಿ ದೇವರಾಜ್ 
 ಸಾಧು ಕೋಕಿಲಾ 
 ಪ್ರಕಾಶ್ ಬೆಳವಾಡಿ 
 ಚಿಕ್ಕಣ್ಣ 
 ರೋನಿಯಾಗಿ ರಾಜ್ ಸೂರ್ಯ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಕೀರ್ತಿರಾಜ್

ಕೀರ್ತಿರಾಜ್ ಕನ್ನಡ ಚಿತ್ರರಂಗದಲ್ಲಿ ಸಕ್ರೀಯವಾಗಿರುವ ಚಲನಚಿತ್ರ ನಟ. ಗಾಜನೂರ ಗಂಡು (೧೯೯೬), ಬಂಡ ನನ್ನ ಗಂಡ (೧೯೯೨) ಮತ್ತು ಎಸ್ ಪಿ ಭಾರ್ಗವಿ (೧೯೯೧), ಕೀರ್ತಿರಾಜ್ ರವರು ನಟಿಸಿರುವ ಕೆಲವು ಜನಪ್ರೀಯ ಚಿತ್ರಗಳು.

ವೃತ್ತಿ 
ಕೀರ್ತಿರಾಜ್ ರವರು ಸುಮಾರು ೫೫ ಕೂ ಹೆಚ್ಚು ಕನ್ನಡ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.

Selected filmography 
ಕೆಳಗಿನ ಕನ್ನಡ ಚಿತ್ರಗಳಲ್ಲಿ ಕೀರ್ತಿರಾಜ್ ಕಾಣಿಸಿಕೊಂಡಿದ್ದಾರೆ .
 ರನ್ನ (2015)
 ಘರ್ಷನೆ (2014)
 ಸೂಪರ್ ನನ್ ಮಗ (1992) 	
 ಕೃಷ್ಣ ನೀನು ಕುಣಿದಾಗ (1989)
 ಬ್ರಹ್ಮ ವಿಷ್ಣು ಮಹೇಶ್ವರ (1988)

ಉಲ್ಲೇಖಗಳು 

Pages with unreviewed translations
ಪನ್ನಗ ಭರಣ

ಪನ್ನಗ ಭರಣ  ಕನ್ನಡ ಚಿತ್ರರಂಗದಲ್ಲಿ ಸಕ್ರೀಯವಾಗಿರುವ ಚಲನಚಿತ್ರ ನಿರ್ದೇಶಕ ಮತ್ತು ನಟ. ಇವರು ಪ್ರಖ್ಯಾತ ಚಿತ್ರ ನಿರ್ದೇಶಕ ಟಿ.ಎಸ್.ನಾಗಾಭರಣರವರ ಮಗ. ೨೦೧೭ರ ಹ್ಯಾಪಿ ನ್ಯೂ ಇಯರ್ ಚಿತ್ರದ ಮೂಲಕ ಜನಪ್ರೀಯರಾದರು.

ಚಲನಚಿತ್ರಗಳ ಪಟ್ಟಿ 

ಕನ್ನಡ ಚಲನಚಿತ್ರ ನಿರ್ದೇಶಕರು
ಬಡೆಕ್ಕಿಲ ಪ್ರದೀಪ್

ಬಡೆಕ್ಕಿಲ್ಲ ಪ್ರದೀಪ್ ಭಾರತದ ಕಿರುತರೆ ನಟ, ರೇಡಿಯೋ ಉದ್ಯಮಿ ಮತ್ತು ಮಾಡಲ್.ಸನ್ ಟೇವಿಯ ಸೊಂದ ಭಂದಮ್ (೨೦೧೨-೨೦೧೫) ಕಾರ್ಯಕ್ರಮದಲ್ಲಿ ಪ್ರೇಮ್ ಎಂಬ ಪಾತ್ರದ ಮೂಲಕ ಪರಿಚಿತರು.

ಚಲನಚಿತ್ರಗಳ ಪಟ್ಟಿ

ದೂರದರ್ಶನದ ಕಾರ್ಯಕ್ರಮಗಳು

ಚಲನಚಿತ್ರ

ಉಲ್ಲೇಖಗಳು 

Pages with unreviewed translations
ಡಿಕ್ಕಿ ಮಾದವ ರಾವ್

ಡಿಕ್ಕಿ ಮಾದವ ರಾವ್ ಭಾರತದ ನಟ ಮತ್ತು ಗಾಯಕ, ಕನ್ನಡ ಚಿತ್ರರಂಗದಲ್ಲಿ ಪೋಷಕ ನಟನಾಗಿ ಜನಪ್ರೀಯರಾಗಿದ್ದರು. ೧೯೩೬ರ ಸಂಸಾರ ನೌಕ ಚಿತ್ರದಲ್ಲಿನ ಖಳನಟ ಕನ್ಯಾಕುಮಾರಿ ದೀಕ್ಷಿತ್ "ಡಿಕ್ಕಿ" ಪಾತ್ರದ ಮೂಲಕ ಚಿರಪರಿಚಿತರಾದರು. ನಂತರ ಡಿಕ್ಕಿ ಎಂಬ ಹೆಸರು ಅವರೊಂದಿಗೆ ಉಳಿದುಕೊಂಡು ಬಿಟ್ಟಿತು. ಆಗಿನ ಕಾಲದ ಜನಪ್ರೀಯ ನಟರಾದ ಹೆಚ್.ಎಲ್.ಎನ್.ಸಿಂಹ ಮತ್ತು ಬಿ.ಆರ್. ಪಂತುಲುರವರೊಂದಿಗೆ ಮೊಹಮದ್ ಪೀರರ ಚಂದ್ರಕಲಾ ನಾಟಕ ಕಂಪನಿಯಲ್ಲಿ ನಟನಾಗಿ ಕೆಲಸ ಮಾಡಿದ್ದರು. ಮೊದಲ ಬಾರಿಗೆ ೧೯೫೫ರ ಕನ್ನಡ ಮತ್ತು ತಮಿಳು ದ್ವಿಭಾಷ ಚಿತ್ರ ಮೊದಲ ತೇದಿ ಮೂಲಕ ಹಿನ್ನಲೆ ಗಾಯಕರಾದರು, " ಒಂದರಿಂದ ಇಪ್ಪತ್ತರ" ಎಂಬ ಹಾಡನ್ನು ಹಾಡಿದ್ದರು.

ಚಲನಚಿತ್ರಗಳ ಪಟ್ಟಿ (ಅಪೂರ್ಣ) 

 ಸಂಸಾರ ನೌಕ (1936).  .  .  ಕನ್ಯಾಕುಮಾರಿ ದೀಕ್ಷಿತ್ "ಡಿಕ್ಕಿ" 
 ಶಿವಶರಣೆ ನಂಬಿಯಕ್ಕ (1955) 
 ಸ್ಕೂಲ್ ಮಾಸ್ಟರ್ (1958) 
 ಅಬ್ಬಾ ಆ ಹುಡುಗಿ (1959) 
 ಶ್ರೀ ಶೈಲ ಮಹಾತ್ಮೆ (1961) 
 ಸಾಕು ಮಗಳು (1963) 
 ಮನೆ ಅಳಿಯ (1964) 
 ಬ್ಲ್ಯಾಕ್ ಮಾರ್ಕೆಟ್ (1967) 
 ಮಣ್ಣಿನ ಮಗ (1968) 
 ಅಂತ (1981) 
 ಬೆಕ್ಕಿನ ಕಣ್ಣು (1984)

ಉಲ್ಲೇಖಗಳು 

Pages with unreviewed translations
ದಿನೇಶ್ (ಕನ್ನಡ ನಟ)

ದಿನೇಶ್ ಕನ್ನಡ ಚಿತ್ರರಂಗದಲ್ಲಿ ನಟರಾಗಿದ್ದರು.ಇವರು ಭೂತಯ್ಯನ ಮಗ ಅಯ್ಯು (1974), ಗೋಲ್ಮಾಲ್ ರಾಧಾಕೃಷ್ಣ (1990), ಎಸ್. ಪಿ. ಸಾಂಗ್ಲಿಯಾನ ಪಾರ್ಟ್ 2 (1990) ಮತ್ತು ಸೀತಾರಾಮು (1979) ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

ವೃತ್ತಿ 
ದಿನೇಶ್ ಕನ್ನಡದಲ್ಲಿ 260ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ  ನಟಿಸಿದ್ದಾರೆ.

ಆಯ್ದ ಚಲನಚಿತ್ರಗಳ ಪಟ್ಟಿ 

 ಅನಂತನ ಅವಾಂತರ (1989)
 ಅವತಾರ ಪುರುಷ (1989)
 C.B.I. ಶಂಕರ್ (1989)
 ಕಿಂದರಿ ಜೋಗಿ (1989)
 ಕೃಷ್ಣ ರುಕ್ಮಿಣಿ (1988)
 ಶಾಂತಿ ನಿವಾಸ (1988)
 ಅಂತಿಮ ಘಟ್ಟ (1987)
 ಮಲೆಯ ಮಾರುತ (1986)
 ಜಿಮ್ಮಿಗಲ್ಲು (1982)
 ಕಿಲಾಡಿ ಜೋಡಿ (1978)
 ಸ್ವಯಂವರ (1973)
 ಶ್ರೀ ಕೃಷ್ಣ ರುಕ್ಮಿಣಿ ಸತ್ಯಭಾಮ (1971)
 ಶ್ರೀ ಕೃಷ್ಣದೇವರಾಯ (1970)
 ನಾಂದಿ (1964)

ಉಲ್ಲೇಖಗಳು 

೧೯೯೦ ನಿಧನ
Pages with unreviewed translations
ಗೂನು

ಗೂನು (ಗೂನುಬೆನ್ನು, ಕೂನು) ಬೆನ್ನೆಲುಬಿನ ಅಪಸಾಮಾನ್ಯ, ವಿಪರೀತ ಪೀನವಾದ ಬಾಗಿರುವಿಕೆ ಮತ್ತು ಇದು ಎದೆಗೂಡು ಹಾಗೂ ತ್ರಿಕಾಸ್ಥಿ ಪ್ರದೇಶಗಳಲ್ಲಿ ಉಂಟಾಗುತ್ತದೆ. ಇದು ಕ್ಷೀಣಗೊಳಿಸುವ ಮೃದ್ವಸ್ಥಿ ತಟ್ಟೆ ರೋಗ; ಬೆಳವಣಿಗೆಯ ಅಸಹಜತೆಗಳು, ಅತ್ಯಂತ ಸಾಮಾನ್ಯವಾಗಿ ಶೋಯರ್ಮನ್‌ನ ರೋಗ; ಕಶೇರು ಖಂಡದ ಸಂಕುಚಿತ ಮುರಿತವಿರುವ ಅಸ್ಥಿರಂಧ್ರತೆ; ಬಹು ಅಸ್ಥಿಮಜ್ಜೆ ದುರ್ಮಾಂಸ; ಅಥವಾ ಗಾಯದಿಂದ ಉಂಟಾಗಬಹುದು. ಸಾಮಾನ್ಯ ಎದೆಗೂಡು ಪ್ರದೇಶದ ಬೆನ್ನೆಲುಬು ೧ ರಿಂದ ೧೨ ನೇ ಕಶೇರುಖಂಡಕ್ಕೆ ವಿಸ್ತರಿಸುತ್ತದೆ ಮತ್ತು 20° ರಿಂದ 45° ವರೆಗಿನ ವ್ಯಾಪ್ತಿಯ ಸ್ವಲ್ಪ ಕೋನವನ್ನು ಹೊಂದಿರಬೇಕು. ಮೇಲ್ಪ್ರದೇಶದ ಬೆನ್ನೆಲುಬಿನ ವರ್ತುಲತೆಯು ೪೫ ಡಿಗ್ರೀಯನ್ನು ಮೀರಿ ಹೆಚ್ಚಿದರೆ ಅದನ್ನು ಗೂನು ಎಂದು ಕರೆಯಲಾಗುತ್ತದೆ. ಹೆಚ್ಚಿನ ಪ್ರಮಾಣದ ಗೂನು ತೀವ್ರ ನೋವು ಹಾಗೂ ಅಸೌಖ್ಯ, ಉಸಿರಾಟ ಹಾಗೂ ಜೀರ್ಣದ ತೊಂದರೆಗಳು, ಹೃದಯ ಹಾಗೂ ರಕ್ತನಾಳಗಳ ಕ್ರಮರಾಹಿತ್ಯತೆ, ನರಶಾಸ್ತ್ರೀಯ ದುರ್ಬಲತೆ, ಮತ್ತು ಹೆಚ್ಚು ತೀವ್ರ ಪ್ರಕರಣಗಳಲ್ಲಿ, ಗಣನೀಯವಾಗಿ ಕಡಿಮೆಯಾದ ಜೀವಿತಾವಧಿಯನ್ನು ಉಂಟುಮಾಡಬಹುದು.

ಉಲ್ಲೇಖಗಳು

ಅಸ್ವಸ್ಥತೆಗಳು
ಕಾಲೇಜ್ ಕುಮಾರ (ಚಲನಚಿತ್ರ)

ಕಾಲೇಜ್ ಕುಮಾರ ,2017 ರ ಭಾರತದ ಕನ್ನಡ ಭಾಷೆಯ ರೊಮ್ಯಾಂಟಿಕ್ ಮತ್ತು ಹಾಸ್ಯಮಯ ಚಿತ್ರ. ಈ ಚಿತ್ರವನ್ನು ಸಂತು ಬರೆದು ನಿರ್ದೇಶಿಸಿದ್ದಾರೆ. ವಿಕ್ಕಿ ವರುಣ್ ಮತ್ತು ಸಂಯುಕ್ತ ಹೆಗಡೆ ನಾಯಕ-ನಾಯಕಿಯಾಗಿ ನಟಿಸಿದ್ದಾರೆ. ಪೋಷಕ ಪಾತ್ರಗಳಲ್ಲಿ ಪಿ.ರವಿ ಶಂಕರ್, ಶೃತಿ ಮತ್ತು ಅಚ್ಯುತ ಕುಮಾರ್ ನಟಿಸಿದ್ದಾರೆ. ಅರ್ಜುನ್ ಜನ್ಯರ ಧ್ವನಿಪಥ ಮತ್ತು ಎ.ಅಳಗನ್ ಅವರ ಛಾಯಾಗ್ರಹಣ ಈ ಚಿತ್ರಕ್ಕಿದೆ

ಈ ಚಿತ್ರವನ್ನು 1 ಮೇ ೨೦೧೬ರಂದು ಸುದೀಪ್ ರವರು ಬೆಂಗಳೂರಿನಲ್ಲಿ ಪ್ರಕಟಿಸಿದರು.ಈ ಚಿತ್ರವು 10 ನವಂಬರ್ 2017 ರಂದು ಬಿಡುಗಡೆಯಾಯಿತು. ಚಿತ್ರಕ್ಕೆ ರಾಜ್ಯಾದ್ಯಂತ ಉತ್ತಮ ಪ್ರತಿಕ್ರಿಯೆ ದೊರೆಯಿತು. ರವಿಶಂಕರ್ ಮತ್ತು ಶ್ರುತಿ ಅವರ ನಟನೆ ಪ್ರಶಂಸೆಗೆ ಪಾತ್ರವಾಯಿತು.

ಪಾತ್ರವರ್ಗ 

 ಕುಮಾರ್ ಆಗಿ ವಿಕ್ಕಿ ವರುಣ್  
 ಕೀರ್ತಿ ಆಗಿ ಸಂಯುಕ್ತ ಹೆಗ್ಡೆ 
  ಶಿವ ಕುಮಾರ್ ಆಗಿ ಪಿ. ರವಿಶಂಕರ್ 
 ಗಿರಿಜಾ ಆಗಿ ಶೃತಿ
 ಅಚ್ಯುತ್ ಕುಮಾರ್ 
 ಸಾಧು ಕೋಕಿಲಾ 
 ಪ್ರಕಾಶ್ ಬೆಳವಾಡಿ 
 ಸುಚಿತ್ರಾ 
 ರಮೇಶ್ ಪಂಡಿತ್ 
 ಸುಂದರರಾಜ್ 
 ಅಶ್ವಿನ್ ರಾವ್ ಪಲ್ಲಕ್ಕಿ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
Pages with unreviewed translations
ವರ್ಷ-೨೦೧೭ ಕನ್ನಡಚಿತ್ರಗಳು
ಸತ್ಯ ಹರಿಶ್ಚಂದ್ರ (೨೦೧೭ ಚಲನಚಿತ್ರ)

ಸತ್ಯ ಹರಿಶ್ಚಂದ್ರ, 2017ರ ಭಾರತದ ಕನ್ನಡ ಭಾಷೆಯ ಹಾಸ್ಯಮಯ ರೊಮ್ಯಾಂಟಿಕ್ ಚಲನಚಿತ್ರ. ಈ ಚಿತ್ರವನ್ನು ದಯಾಳ್ ಪದ್ಮನಾಭನ್ ಅವರು ಬರೆದು ನಿರ್ದೇಶಿಸಿದ್ದಾರೆ. ಕೆ. ಮಂಜು ಅವರು ತಮ್ಮ ಕೆ.ಮಂಜು ಸಿನೆಮಾಸ್ ಬ್ಯಾನರ್ ಅಡಿಯಲ್ಲಿ ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ಮುಖ್ಯ ಭೂಮಿಕೆಯಲ್ಲಿ ಶರಣ್ ಸಂಚಿತ ಪಡುಕೋಣೆ ಮತ್ತು ಭಾವನಾ ರಾವ್ ನಟಿಸಿದ್ದಾರೆ. ಅರ್ಜುನ್ ಜನ್ಯರವರು ಈ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ, ಫೈಜಲ್ ಅಲಿರವರು ಚಿತ್ರದ ಛಾಯಾಗ್ರಹಣ ಮಾಡಿದ್ದಾರೆ. 18 ಸೆಪ್ಟೆಂಬರ್ 2016 ರಂದು ಅಧಿಕೃತವಾಗಿ ಚಿತ್ರವನ್ನು ಪ್ರಕಟಿಸಲಾಯಿತು ಮತ್ತು ಮೈಸೂರು, ಮೇಲುಕೋಟೆ ಮತ್ತು ಪೋರ್ಚುಗಲ್ ನಲ್ಲಿ ಚಿತ್ರೀಕರಣ ನಡೆಯಿತು.  20 ಅಕ್ಟೋಬರ್ 2017ರ ದೀಪಾವಳಿ ಹಬ್ಬದಂದು ಚಿತ್ರ ಬಿಡುಗಡೆಯಾಯಿತು

ಈ ಚಿತ್ರವು 2013ರ ಪಂಜಾಬಿ ಚಿತ್ರ ಸಿಂಗ್ VS ಕೌರ್ ಚಿತ್ರದ ರಿಮೇಕ್ ಆಗಿದೆ, ಇದು ಕನ್ನಡಕ್ಕೆ ರಿಮೇಕ್ ಆದ ಮೊದಲ ಪಂಜಾಬಿ ಸಿನಿಮಾ.

ಪಾತ್ರವರ್ಗ 

 ಸತ್ಯ ಹರಿಶ್ಚಂದ್ರ ಆಗಿ ಶರಣ್  
 ಸಾನ್ವಿ ಪಾತ್ರದಲ್ಲಿ ಸಂಚಿತ ಪಡುಕೋಣೆ 
 ಜಯಲಕ್ಷ್ಮಿ ಆಗಿ ಭಾವನ ರಾವ್  
 ಚಿಕ್ಕಣ್ಣ 
 ಶರತ್ ಲೋಹಿತಾಶ್ವ 
 ಸೀತಾ 
 ವಿದ್ಯುಲೇಖ ರಾಮನ್

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
Pages with unreviewed translations
ವರ್ಷ-೨೦೧೭ ಕನ್ನಡಚಿತ್ರಗಳು
ದಯವಿಟ್ಟು ಗಮನಿಸಿ (ಚಲನಚಿತ್ರ)

ದಯವಿಟ್ಟು ಗಮನಿಸಿ ,2017ರ ಭಾರತದ ಕನ್ನಡ ಭಾಷೆಯ ಚಿತ್ರ. ರೋಹಿತ್ ಪದಕಿ ಯವರು ಮೊದಲ ಬಾರಿಗೆ ಬರೆದು,ನಿರ್ದೇಶಿಸಿ ಸಹ ನಿರ್ಮಿಸಿರುವ ಚಿತ್ರ. ಕೃಷ್ಣ ಸಾರ್ಥಕ್ ಚಿತ್ರದ ಮುಖ್ಯ ನಿರ್ಮಾಪಕ ಮತ್ತು ಅನೂಪ್ ಸೀಳಿನ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಚಿತ್ರದ ಮುಖ್ಯ ಪಾತ್ರಗಳಲ್ಲಿ ರಘು ಮುಖರ್ಜಿ, ಸಂಯುಕ್ತ ಹೊರ್ನಾಡ್, ಸುಕೃತ ವಾಗ್ಲೆ, ವಶಿಷ್ಠ ಎನ್ ಸಿಂಹ, ಪ್ರಕಾಶ್ ಬೆಳವಾಡಿ, ರಾಜೇಶ್ ನಟರಂಗ, ಭಾವನಾ ರಾವ್ , ಸಂಗೀತಾ ಭಟ್ ಮತ್ತು ಪೂರ್ಣಚಂದ್ರ ಮೈಸೂರು ಕಾಣಿಸಿಕೊಂಡಿದ್ದರೆ. ಅನೂಪ್ ಸೀಳಿನ್ ಅವರ ಸಂಗೀತ ಮತ್ತು ಅರವಿಂದ್ ಕಶ್ಯಪ್ ಅವರ ಛಾಯಾಗ್ರಹಣ ಚಿತ್ರಕ್ಕಿದೆ. ಈ ಚಿತ್ರವು 65 ನೆಯ ದಕ್ಷಿಣದ ಫಿಲಂ ಫೇರ್ ಅವಾರ್ಡ್ಸ್ ಗೆ ನಾಮನಿರ್ದೇಶನವಾಗಿತ್ತು.

ಪಾತ್ರವರ್ಗ 

 ರಘು ಮುಖರ್ಜಿ 
 ವಶಿಷ್ಠ ಎನ್. ಸಿಂಹ 
 ನಂದಿನಿಯಾಗಿ ಸುಕೃತ ವ್ಗಾಗ್ಲೆ 
 ಸಂಯುಕ್ತ ಹೊರ್ನಾಡ್ 
 ಭಾವನ ರಾವ್ 
 ರಾಜೇಶ್ ನಟರಾಂಗ 
 ಪೂರ್ಣಚಂದ್ರ ಮೈಸೂರು 
 ಸಂಗೀತ ಭಟ್ 
 ಪ್ರಕಾಶ್ ಬೆಳವಾಡಿ 
 ಶಿಲ್ಪಾ ರವಿ 
 ಚಂದನ್ ಆಚಾರ್

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
Pages with unreviewed translations
ವರ್ಷ-೨೦೧೭ ಕನ್ನಡಚಿತ್ರಗಳು
ಕರಿಯ ೨ (ಚಲನಚಿತ್ರ)

ಕರಿಯ 2, 2017ರ ಭಾರತದ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವನ್ನು ಪ್ರಭು ಶ್ರೀನಿವಾಸ್ ಅವರು ನಿರ್ದೇಶಿಸಿದ್ದಾರೆ. ತಮ್ಮ ಸಂತೋಷ್ ಎಂಟರ್ಪ್ರೈಸಸ್ ಎಂಬ ಸಂಸ್ಥೆಯ ಮೂಲಕ ಆನೇಕಲ್ ಬಾಲರಾಜ್ ಅವರು ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ಮುಖ್ಯ ಭೂಮಿಕೆಯಲ್ಲಿ ಸಂತೋಷ್ ಬಾಲರಾಜ್ ಮತ್ತು ಮಯೂರಿ ನಟಿಸಿದ್ದಾರೆ. ಕರಣ್ ಬಿ ಕೃಪರವರು ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ, ಶ್ರೀನಿವಾಸ್ ದೇವಾಂಸಮ್ ರವರು ಛಾಯಾಗ್ರಹಣದ ಕೆಲಸವನ್ನು ನಿಭಾಯಿಸಿದ್ದಾರೆ. ಡಿಫರೆಂಟ್ ಡ್ಯಾನಿ,ರವಿವರ್ಮ, ಮಾಸ್ ಮಾದ ಮತ್ತು ವಿಕ್ರಂ ಚಿತ್ರಕ್ಕೆ ಸಾಹಸ ನಿರ್ದೇಶನವನ್ನು ಮಾಡಿದ್ದಾರೆ. ಹಿಂದಿ ಭಾಷೆಯಲ್ಲಿ ಈ ಚಿತ್ರವು ಘಜನಿಕಾಂತ್ ಹೆಸರಿನಲ್ಲಿ ಡಬ್ ಮಾಡಲಾಗಿದೆ. ಮೂಲಗಳ ಪ್ರಕಾರ ಈ ಚಿತ್ರವು ಕೊರಿಯನ್ ಭಾಷೆಯಲ್ಲಿ ಡಬ್ ಆಗಲಿದೆ.

ಪಾತ್ರವರ್ಗ 

 ಕರಿಯಾ  ಪಾತ್ರದಲ್ಲಿ ಸಂತೋಷ್ ಬಲರಾಜ್ 
 ಮಯೂರಿ ಕ್ಯಾತರಿ  
 ಅಜಯ್ ಘೋಷ್ 
 ಸಾಧು ಕೋಕಿಲಾ 
 ಪ್ರಭಾಕರ್ 
 ಅಶೋಕ್ 
 ವರ್ಧನ್ 
 ನಾಗೇಶ್ ಕಾರ್ತಿಕ್ 
 ಉಷಾ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
Pages with unreviewed translations
ವರ್ಷ-೨೦೧೭ ಕನ್ನಡಚಿತ್ರಗಳು
ಕಿಡಿ (ಚಲನಚಿತ್ರ)

ಕಿಡಿ 2017ರ ಭಾರತದ ಕನ್ನಡ ಭಾಷೆಯ ಸಾಹಸಮಯ ಥ್ರಿಲ್ಲರ್ ಚಿತ್ರ. ಚಿತ್ರದ ಮುಖ್ಯಭೂಮಿಕೆಯಲ್ಲಿ ಆರ್ .ಭುವನ್ ಚಂದ್ರ, ಪಲ್ಲವಿ ಗೌಡ, ಡ್ಯಾನಿ ಕುಟ್ಟಪ್ಪ ಮತ್ತು ಉಗ್ರಂ ಮಂಜು ನಟಿಸಿದ್ದಾರೆ. ಎಸ್. ರಘು ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ.ಮಾಸ್ಟರ್ಸ್ ಚಾಯ್ಸ್ ಕ್ರಿಯೇಶನ್ಸ್ ಎಂಬ ಸಂಸ್ಥೆಯು ಈ ಚಿತ್ರವನ್ನು ನಿರ್ಮಿಸಿದೆ. ಕಿಡಿ 2016ರ ಮಲಯಾಳಂನ ಕಲಿ ಚಿತ್ರದ ರಿಮೇಕ್.

ಪಾತ್ರವರ್ಗ 

 ಭುವನ್ ಆಗಿ ಆರ್. ಭುವನ್ ಚಂದ್ರ  
 ನಂದಿನಿಯಾಗಿ ಪಲ್ಲವಿ ಗೌಡ 
 ಡ್ಯಾನಿ ಕುಟ್ಟಪ್ಪ 
 ಶೆಟ್ಟಿ ಪಾತ್ರದಲ್ಲಿ ಮನಮೋಹನ್ ರಾಯ್  
 ಇನ್ಸ್ಪೆಕ್ಟರ್ ಆಗಿ ಯತಿರಾಜ್ 
 ಪವನ್ ಆಗಿ ಪವನ್ ಕೆ  
 ಬಾಲ್ಯದ ಭುವನ್ ಆಗಿ ದಾಕ್ಷಾಯ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಹುಲಿರಾಯ (ಚಲನಚಿತ್ರ)

ಹುಲಿರಾಯ 2017ರ ಭಾರತದ ಕನ್ನಡ ಭಾಷೆಯ ಚಿತ್ರ. ಅರವಿಂದ್ ಕೌಷಿಕ್ ರವರು ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ. ನಾಗೇಶ್ ಕೋಗಿಲುರವರು ತಮ್ಮ ಎಸ್ಎಲ್ಎನ್ ಕ್ರಿಯೇಶನ್ಸ್ ಸಂಸ್ಥೆಯ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ಬಾಲು ಮಹೇಂದ್ರ ಮತ್ತು ದಿವ್ಯ ಉರುದುಗ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.  ಈ ಚಿತ್ರವು ಕಾಡಿನ ಪ್ರದೇಶದಲ್ಲಿ ಹುಟ್ಟಿ ಬೆಳೆದ ನಾಯಕ ನಗರದ ಬದುಕಿಗೆ ಹೊಂದಿಕೊಳ್ಳಲು ಹೇಗೆ ಕಷ್ಟ ಪಡುತ್ತಾನೆ ಎಂಬ ಕತೆಯನ್ನು ಹೇಳುತ್ತದೆ. ಅರ್ಜುನ್ ರಾಮುರವರು ಚಿತ್ರಕ್ಕೆ ಸಂಗೀತ ಮತ್ತು ರವಿರವರು ಛಾಯಾಗ್ರಹಣವನ್ನು ನೀಡಿದ್ದಾರೆ.

ಪಾತ್ರವರ್ಗ 

 ಸುರೇಶ / ಹುಲಿರಾಯ ಪಾತ್ರದಲ್ಲಿ ಬಾಲು ನಾಗೇಂದ್ರ 
 ಲಚ್ಚಿ ಪಾತ್ರದಲ್ಲಿ ದಿವ್ಯ ಉರುದುಗ 
 ಮಲ್ಲಿ ಆಗಿ ಚಿರಶ್ರೀ ಅಂಚನ್  
 ರಘು ಪಾಂಡೇಶ್ವರ 
 ರೇಣು 
 ನಾಗೇಂದ್ರ ಕುಮಾರ್ 
 ಕುಲದೀಪ್ 
 ಶ್ರೀನಾಥ್ ಕೌಂಡಿನ್ಯ 
 ಪ್ರದೀಪ್ 
 ಹರೀಶ್ ನೀನಾಸಂ 
 ರಕ್ಷೀತ್ ಶಿಂಧೆ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
Pages with unreviewed translations
ವರ್ಷ-೨೦೧೭ ಕನ್ನಡಚಿತ್ರಗಳು
ಪರಂವಃ ಸ್ಟುಡಿಯೋಸ್

ಪರಂವಃ ಸ್ಟುಡಿಯೋಸ್ ಓಂದು ಭಾರತೀಯ ಚಲನಚಿತ್ರ ವಿತರಣಾ ಮತ್ತು ನಿರ್ಮಾಣ ಶಾಲೆ. ಇದು ಬೆಂಗಳೂರಿನ ನಾಗದೇವನಹಌಯಲ್ಲಿದೆ.

ಸ್ಥಾಪನೆ 
ಕನ್ನಡ ಚಿತ್ರೋದ್ಯಮದ ಹೆಸರಾಂತ ನಟ, ನಿರ್ದೇಶಕ ರಕ್ಷಿತ್ ಶೆಟ್ಟಿಯವರು, 2015ರಲ್ಲಿ ತಮ್ಮ ಸಿಂಪಲ್ಲಾಗಿ ಒಂದು ಲವ್ ಸ್ಟೋರಿ ಹಾಗೂ ಉಳಿದವರು ಕಂಡಂತೆ ಚಿತ್ರಗಳಿಗೆ ಹಲವಾರು ಪ್ರಶಸ್ತಿಗಳು ಬಂದ ನಂತರ ಹೊಸ ಪ್ರತಿಭೆಗಳನ್ನು ಪ್ರೋತ್ಸಾಹಿಸಲೆಂದು ಪರಂವಃ ಸ್ಟುಡಿಯೋಸ್ ಆರಂಭಿಸಿದರು. ಈ ಸ್ಟುಡಿಯೋವನ್ನು ಪುನೀತ್ ರಾಜ್‍ಕುಮಾರ್ರವರು ಉದ್ಘಾಟಿಸಿದರು.

ನಿರ್ಮಾಣದ ಚಲನಚಿತ್ರಗಳು

ಉಲ್ಲೇಖಗಳು
ಮೈಸೂರು ಪೇಟ

ಮೈಸೂರು ಪೇಟ ಮೈಸೂರು ಸಂಸ್ಥಾನದ ರಾಜಮನೆತನದವರು ತೊಡುವ ಭಾರತೀಯ ಉಡುಗೆ-ತೊಡುಗೆಗಳಲ್ಲಿ ಒಂದಾಗಿದೆ. ರಾಜ ಪೋಷಾಕಿನ ಬಣ್ಣಗಳಿಗೆ ಸರಿಹೊಂದುವಂಥ ರೇಷ್ಮೆನೂಲಿನಿಂದ ನೇಯ್ದ ಬಂಗಾರದ ಜರಿಯುಳ್ಳ ರತ್ನಖಚಿತ ಪೇಟ ಅಥವಾ ಮುಂಡಾಸನ್ನು ಮೈಸೂರು ಒಡೆಯರು ಧರಿಸುತ್ತಿದ್ದರು
ಮೈಸೂರು ದೀವಾನರು(ರಾಜರಿಂದ ನೇಮಿಸಲ್ಪಟ್ಟ ಪ್ರಧಾನ ಮಂತ್ರಿಗಳು) ಹಾಗು ರಾಜ್ಯಾಡಳಿತದಲ್ಲಿನ ಉನ್ನತ ಅಧಿಕಾರಿಗಳೂ ಸಾರ್ವಜನಿಕ ಭೇಟಿ ಹಾಗು ಸಭೆಗಳಲ್ಲಿ ಮೈಸೂರು ಪೇಟ ತೊಡುತ್ತಿದ್ದರು

೧೯೪೭ರಲ್ಲಿ ಭಾರತವು ಸ್ವತಂತ್ರಗೊಂಡು ಅನೇಕ ಸ್ವತಂತ್ರ ರಾಜ ಸಂಸ್ಥಾನಗಳು ಭಾರತ ಪ್ರಜಾತಾಂತ್ರಿಕ ಒಕ್ಕೂಟಕ್ಕೆ ಸೇರಿದ ನಂತರ, ಸಮಾಜದ ವಿಶೇಷ ವ್ಯಕ್ತಿಗಳನ್ನು ಸಭೆ ಸಮಾರಂಭಗಳಲ್ಲಿ ಗೌರವಿಸಲು ಸಾಂಕೇತಿಕವಾಗಿ ಮೈಸೂರು ಪೇಟ ತೊಡಿಸಿ ಮತ್ತು ಶಾಲನ್ನು ಹೊದಿಸಿ ಸನ್ಮಾನಿಸಲಾಗುತ್ತದೆ.
ಉಪ್ಪು ಹುಳಿ ಖಾರ

ಉಪ್ಪು ಹುಳಿ ಖಾರ, ೨೦೧೭ರ ಭಾರತದ ಕನ್ನಡ ಭಾಷೆಯ ಚಿತ್ರ. ಇಮ್ರಾನ್ ಸರ್ಧಾರಿಯಾ ಚಿತ್ರವನ್ನು ಬರೆದು ನಿರ್ದೇಶಿಸಿದ್ದಾರೆ ಮತ್ತು ಎಂ. ರಮೇಶ್ ತೇಜಸ್ವಿನಿ ಎಂಟರ್ಪ್ರೈಸಸ್ ಸಂಸ್ಥೆಯ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ಶಶಿ ದೇವರಾಜ್, ಮಾಲಾಶ್ರೀ, ಶರತ್, ಅನುಶ್ರೀ, ಧನಂಜಯ್ ಬಿ, ಜಯಶ್ರೀ ಮತ್ತು ಶಮಂತ್ ಶೆಟ್ಟಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಪಾತ್ರವರ್ಗ 

 ಶಶಿ ದೇವರಾಜ್ 
 ಮಲಾಶ್ರಿ 
 ಶರತ್ 
 ಅನುಶ್ರೀ 
 ಧನಂಜಯ್ ಬಿ 
 ಜಯಶ್ರೀ 
 ಬುಕ್ಕಿ ಪಾತ್ರದಲ್ಲಿ ಶಮಂತ ಶೆಟ್ಟಿ

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಕೂರಿಗೆ

ಕೂರಿಗೆಯು ಬೆಳೆಗಳಿಗೆ ಪ್ರತ್ಯೇಕ ಬೀಜಗಳನ್ನು ನಿಯಂತ್ರಿತ ಪ್ರಮಾಣಗಳಲ್ಲಿ ಅಳೆದು, ಅವುಗಳನ್ನು ಮಣ್ಣಿನ ನಿರ್ದಿಷ್ಟ ಸ್ಥಳದಲ್ಲಿ ಇರಿಸಿ, ಒಂದು ನಿರ್ದಿಷ್ಟ ಸರಾಸರಿ ಆಳದಲ್ಲಿ ಅವುಗಳನ್ನು ಮುಚ್ಚಿ, ಬಿತ್ತುವ ಉಪಕರಣ. ಇದು ಬೀಜವನ್ನು ಸಮವಾಗಿ ಇರಿಸಲಾಗುವುದನ್ನು ಖಚಿತಪಡಿಸುತ್ತದೆ. ಕೂರಿಗೆಯು ಬೀಜಗಳನ್ನು ಸಮಾನವಾದ ದೂರಗಳಲ್ಲಿ ಮತ್ತು ಸರಿಯಾದ ಆಳದಲ್ಲಿ ಬಿತ್ತಿ, ಬೀಜಗಳು ಮಣ್ಣಿನಿಂದ ಆವೃತವಾಗುವುದನ್ನು, ಪಕ್ಷಿಗಳಿಂದ ತಿನ್ನಲ್ಪಡುವುದರಿಂದ ರಕ್ಷಿತವಾಗುತ್ತವೆ ಮತ್ತು ಗಾಳಿಯಿಂದ ಹಾರಿಹೋಗಲ್ಪಡುವುದಿಲ್ಲ ಎಂದು ಖಚಿತಪಡಿಸುತ್ತದೆ. ಇದು ಸಸ್ಯಗಳು ಸಾಕಷ್ಟು ಬೆಳಕು, ಮಣ್ಣಿನಿಂದ ಪೋಷಕಾಂಶಗಳು ಮತ್ತು ನೀರನ್ನು ಪಡೆಯಲು ಅವಕಾಶ ನೀಡುತ್ತದೆ. ಕೂರಿಗೆಯನ್ನು ಪರಿಚಯಿಸುವುದಕ್ಕೆ ಮೊದಲು, ಬೀಜಗಳನ್ನು ಕೈಯಿಂದ ಬಿತ್ತುವುದು ಸಾಮಾನ್ಯ ಅಭ್ಯಾಸವಾಗಿತ್ತು. ಬೀಜಗಳು ಪೋಲಾಗುವುದರ ಜೊತೆಗೆ, ಬಿತ್ತನೆಯು ಸಾಮಾನ್ಯವಾಗಿ ನಿಖರವಾಗಿರುತ್ತಿರಲಿಲ್ಲ ಮತ್ತು ಬೀಜಗಳ ಕಳಪೆ ಹಂಚಿಕೆಗೆ ಕಾರಣವಾಗುತ್ತಿತ್ತು, ಪರಿಣಾಮವಾಗಿ ಉತ್ಪಾದಕತೆಯು ಕಡಿಮೆಯಾಗುತ್ತಿತ್ತು. ಕೂರಿಗೆಯ ಬಳಕೆಯು ಬೆಳೆ ಇಳುವರಿಯ ಪ್ರಮಾಣವನ್ನು (ಬಿತ್ತಿದ ಪ್ರತಿ ಬೀಜಕ್ಕೆ ಕೊಯ್ಲು ಮಾಡಿದ ಬೀಜಗಳು) ಒಂಭತ್ತು ಪಟ್ಟಿನಷ್ಟು ಸುಧಾರಿಸಬಲ್ಲದು.

ಕೃಷಿ ಉಪಕರಣಗಳು
ಸುಳ್ಳುಸಾಕ್ಷ್ಯ

ಸುಳ್ಳುಸಾಕ್ಷ್ಯ (ಸುಳ್ಳು ಸಾಕ್ಷಿ, ಕೂಟಸಾಕ್ಷಿ) ಎಂದರೆ ಅಧಿಕೃತ ವ್ಯವಹರಣೆಗೆ ಸಂಬಂಧಿಸಿದ ವಿಷಯಗಳ ಬಗ್ಗೆ, ಬಾಯಿಮಾತಿನಲ್ಲಿ ಅಥವಾ ಬರವಣಿಗೆಯಲ್ಲಿ, ಸುಳ್ಳು ಪ್ರಮಾಣ ಮಾಡುವ ಅಥವಾ ಸತ್ಯವನ್ನು ಹೇಳುವ ದೃಢೀಕರಣವನ್ನು ಸುಳ್ಳಾಗಿಸುವ/ಬದಲಾಯಿಸುವ ಉದ್ದೇಶಪೂರ್ವಕ ಕ್ರಿಯೆ. ಕೆಲವು ನ್ಯಾಯವ್ಯಾಪ್ತಿಗಳಲ್ಲಿ, ಜನರ ತಪ್ಪುಗ್ರಹಿಕೆಗೆ ವಿರುದ್ಧವಾಗಿ, ಪ್ರಮಾಣದಡಿ ಅಥವಾ ದಂಡಕ್ಕೆ ಒಳಪಟ್ಟ ಸಂದರ್ಭದಲ್ಲಿ (ಉದ್ದೇಶಪೂರ್ವಕವಾಗಿ ಅಥವಾ ಅನುದ್ದೇಶಿತವಾಗಿ) ತಪ್ಪು ಹೇಳಿಕೆ ನೀಡಿದಾಗ ಯಾವುದೇ ಅಪರಾಧ ಸಂಭವಿಸುವುದಿಲ್ಲ. ಬದಲಾಗಿ, ಪ್ರಮಾಣಕರ್ತನು ಮೊಕದ್ದಮೆಯ ಫಲಿತಾಂಶಕ್ಕೆ ವಿಷಯಕವಾದ, (ಮಾಡಲಾದ ಅಥವಾ ಮಾಡಲಾಗುವ) ಹೇಳಿಕೆಗಳ ಸತ್ಯತೆಯನ್ನು ತಪ್ಪಾಗಿ ದೃಢಪಡಿಸುವ ಕ್ಷಣದಲ್ಲಿ ಮಾತ್ರ ಅಪರಾಧಿಕ ದೋಷಪೂರಿತತೆಯು ಸೇರಿಕೊಳ್ಳುತ್ತದೆ. ಉದಾಹರಣೆಗೆ, ತಮ್ಮ ವಯಸ್ಸಿನ ಬಗ್ಗೆ ಸುಳ್ಳು ಹೇಳುವುದು ಸುಳ್ಳುಸಾಕ್ಷ್ಯವಲ್ಲ. ಆದರೆ, ಕಾನೂನಿನ ಫಲಿತಾಂಶದ ಮೇಲೆ ಪ್ರಭಾವ ಬೀರಲು ವಯಸ್ಸು ಮಹತ್ವದ ವಾಸ್ತವಾಂಶವಾಗಿದ್ದರೆ ಸುಳ್ಳುಸಾಕ್ಷ್ಯವಾಗುತ್ತದೆ, ಉದಾಹರಣೆಗೆ ವೃದ್ಧಾಪ್ಯ ನಿವೃತ್ತಿ ಲಾಭಗಳಿಗೆ ಅರ್ಹತೆ ಅಥವಾ ಒಬ್ಬ ವ್ಯಕ್ತಿಯು ಕಾನೂನು ಸಾಮರ್ಥ್ಯವನ್ನು ಹೊಂದುವ ವಯಸ್ಸಿನವನೇ ಅಥವಾ ಅಲ್ಲವೇ.

ಉಲ್ಲೇಖಗಳು

ಕಾನೂನು ಪದಗಳು
ಅರ್ಜುನ್ ಕಾಪಿಕಾಡ್

ಅರ್ಜುನ್ ಕಾಪಿಕಾಡ್ ಇವರು ತುಳು ಚಲನಚಿತ್ರ ಮತ್ತು ಕನ್ನಡ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಭಾರತೀಯ ಚಲನಚಿತ್ರ ನಟ.

ಜನನ
ಅರ್ಜುನ್ ಕಾಪಿಕಾಡ್ ಇವರು ಫೆಬ್ರವರಿ ೨ ೧೯೯೦ ರಂದು ಮಂಗಳೂರಿನ ತುಳು ಮಾತನಾಡುವ ಕುಟುಂಬವೊಂದರಲ್ಲಿ ಜನಿಸಿದರು.

ಜೀವನ
ಅವರ ತಂದೆ ಜನಪ್ರಿಯ ತುಳು ನಾಟಕ ಮತ್ತು ತುಳು ಸಿನಿಮಾ ಕಲಾವಿದ, ದೇವ್‍ದಾಸ್ ಕಾಪಿಕಾಡ್, ಅವರ ತಾಯಿ ಶರ್ಮಿಳಾ ಕಾಪಿಕಾಡ್. ಇವರು  ಮಂಗಳೂರಿನ ಎಸ್.ಡಿ.ಎಂ ಕಾಲೇಜ್ ಆಫ್ ಬಿಸಿನೆಸ್ ಮ್ಯಾನೇಜ್ಮೆಂಟ್ ನಲ್ಲಿ ಎಂಬಿಎ ಪದವಿಯನ್ನು ಪಡೆದರು. ಇತ್ತೀಚಿಗೆ ಅರ್ಜುನ್ ರವರು ಕಾವ್ಯಾಳನ್ನು ವಿವಾಹವಾದರು.

ಸಿನಿಮಾಗಳು

ಪ್ರಶಸ್ತಿಗಳು
ರೆಡ್ ಎಫ್ಎಂ ತುಳು ಚಲನಚಿತ್ರ ಪ್ರಶಸ್ತಿ, ೨೦೧೪ - ತೆಲಿಕೆದ ಬೊಳ್ಳಿ ಚಿತ್ರಕ್ಕೆ ಅತ್ಯುತ್ತಮ ನಟ ಪ್ರಶಸ್ತಿ.
ತುಳು ಸಿನಿಮೋತ್ಸವ ಪ್ರಶಸ್ತಿ,೨೦೧೫ - ರಂಗ್ ಸಿನಿಮಾಗೆ ಅತ್ಯುತ್ತಮ ನಟ ಪ್ರಶಸ್ತಿ (ಸಾರ್ವಜನಿಕ ಆಯ್ಕೆ).
ತುಳು ಸಿನಿಮೋತ್ಸಮ ಪ್ರಶಸ್ತಿ, ೨೦೧೫ - ಬೆಸ್ಟ್ ಎಮರ್ಜಿಂಗ್ ಆಕ್ಟರ್.

ಉಲ್ಲೇಖಗಳು 

ಚಲನಚಿತ್ರ ನಟರು
ಭಾರತೀಯ ನಟರು
ತುಳು ಚಲನಚಿತ್ರ ನಟರು
ಇವ್ಯಾಂಗಲಿಸ್ಟಾ ಟಾರಿಸಲಿ

ಇವ್ಯಾಂಗಲಿಸ್ಟಾ ಟಾರಿಸಲಿಯವರು ಒಬ್ಬ ಯುವವಿಜ್ಞಾನಿ. ಇವರು ಅಕ್ಟೋಬರ್ ೧೫,೧೬೦೮ರಂದು ಇಟಲಿಯ ಫೇನ್ಜಾ ಎಂಬಲ್ಲಿ ಜನಿಸಿದರು. ಭಾರತೀಯ ವಿಜ್ಞಾನಿ, ಶ್ರೀನಿವಾಸ ರಾಮಾನುಜನ್ ರಂತೆ ವೈಜ್ಞಾನಿಕ ಕ್ಷೇತ್ರದಲ್ಲಿ ಅಪಾರ ಕೀರ್ತಿಯನ್ನು ಗಳಿಸಿ,ಚಿಕ್ಕ ವಯಸ್ಸಿನಲ್ಲಿಯೇ ಅಂದರೆ ೩೯ನೆಯ ಪ್ರಾಯದ ವಯಸ್ಸಿನಲ್ಲಿ ತೀರಿಕೊಂಡರು. ವಿಖ್ಯಾತ ವಿಜ್ಞಾನಿಯಾಗಿರುವ ಇವರು ಗೆಲಿಲಿಯೋ ಗೆಲಿಲಿ ಅವರ ಶಿಷ್ಯರಾಗಿದ್ದಾರೆ.

ವಿದ್ಯಾಭ್ಯಾಸ
ಇವ್ಯಾಂಗಲಿಸ್ಟಾ ಟಾರಿಸಲಿಯವರು ತನ್ನ ೧೯ನೇ ವಯಸ್ಸಿನಲ್ಲಿಯೇ ಅಂದರೆ ೧೬೨೭ರ ವೇಳೆಗೆ ರೋಮ್ ವಿಶ್ವವಿದ್ಯಾನಿಲಯದಿಂದ ಪದವಿ ಗಳಿಸಿದರು. ಇವರ ಪ್ರತಿಭೆಯನ್ನು ಗುರುತಿಸಿ,ಅದೇ ವಿಶ್ವವಿದ್ಯಾನಿಲಯದಲ್ಲಿ ಭೌತಶಾಸ್ತ್ರದ ಪ್ರಾಧ್ಯಾಪಕನಾಗಿ ನೇಮಕಗೊಳಿಸಲಾಯಿತು. ಅದಲ್ಲದೆ ಇವರೊಬ್ಬ ವೈಜ್ಞಾನಿಕ ಸಾಹಿತಿಯೂ ಹೌದು.

ವೃತ್ತಿ ಜೀವನ
ಇವರಿಗೆ ವಿಶ್ವಖ್ಯಾತಿಯನ್ನು ದೊರಕಿಸಿ ಕೊಟ್ಟದ್ದು ಬ್ಯಾರೋಮೀಟರ್(ವಾಯು ಮಾಪಕ) ಆವಿಷ್ಕಾರ. ಆದರೆ ಬ್ಯಾರೋಮೀಟರ್ ಕಂಡುಹಿಡಿದ ಪ್ರಸಂಗ ಸ್ವಾರಸ್ಯಕರವಾಗಿದೆ.
ಇಟಲಿಗೆ ಸೇರಿದ ಟಸ್ಕನಿಯ ಗ್ರಾಂಡ್ ಡ್ಯೂಕ್ನ್ ಅರಮನೆಯ ಮುಂದೆ ಒಂದು ಬಾವಿ. ಅದರಲ್ಲಿ ನೀರು ನೆಲ ಮಟ್ಟಕ್ಕಿಂತಲೂ ೪೦ ಅಡಿಗಳಷ್ಟು ಕೆಳಗಿತ್ತು. ನೀರನ್ನು ನೆಲಮಟ್ಟಕ್ಕೆ ತರಲು ಕೊಳವೆಯೊಂದನ್ನು ತೋಡಿದ ಬಾವಿಯಲ್ಲಿ ಮುಳುಗಿಸಿದ್ದ ಒಂದು ಕೈಪಂಪನ್ನು ಹಾಕಲಾಯಿತು. ಪಂಪಿನ ಹಿಡಿಕೆಯನ್ನು ಎಷ್ಟೇ ಒತ್ತಿದರೂ,ನೀರು ೩೩ ಅಡಿಗಳಿಗಿಂತ ಮೇಲಕ್ಕೆ ಬರುತ್ತಿರಲಿಲ್ಲ. ಎಲ್ಲರಿಗೂ ಕೈಪಂಪಿನಲ್ಲಿ ಏನೋ ದೋಷ ಇರಬೇಕೆಂದು ಅನ್ನಿಸಿತು. ಪರಿಣಿತರು ಪಂಪನ್ನು ತುಂಬಾ ಎಚ್ಚರಿಕೆಯಿಂದ ಪರಿಶೀಲಿಸಿದಾಗ,ಅಂತಹ ದೋಷವೇನು ಅದರಲ್ಲಿದ್ದಂತೆ ಕಂಡುಬರಲಿಲ್ಲ. ವಿಚಾರವನ್ನು ತಿಳಿದ ಡ್ಯೂಕ್ ಈಗ ಸಮಸ್ಯೆಯನ್ನು ಬಗೆಹರಿಸಲು, ತನ್ನ ಬಳಿ ಗಣಿತತಜ್ಞ ಎನಿಸಿದ ಗೆಲಿಲಿಯೋಗೆ ತಿಳಿಸಿದರು. ಆದರೆ ಗೆಲಿಲಿಯೋಗೆ ತುಂಬಾ ವಯಸ್ಸಾಗಿತ್ತು.ಕಣ್ಣುಗಳೂ ಸ್ಪಷ್ಟವಾಗಿ ಕಾಣಿಸುತ್ತಿರಲಿಲ್ಲ. ಆದ್ದರಿಂದ ಈ ಕಾರ್ಯವನ್ನು ತನ್ನ ಶಿಷ್ಯನಾದ ಟಾರಿಸಲಿಗೆ ಒಪ್ಪಿಸಿದರು.

ಟಾರಿಸಲಿ ಲೆಕ್ಕಾಚಾರದ ಗಣಿತತಜ್ಞನೇ ಆಗಿದ್ದರು. ವೈಜ್ಞಾನಿಕ ವಿಚಾರಗಳಲ್ಲಿ ಗಣಿತದ ಲೆಕ್ಕಾಚಾರವನ್ನು ಕರಾರುವಕ್ಕಾಗಿ ಹಾಕಬಲ್ಲವನೆನಿಸಿದ್ದರು. ಅವರಿಗೆ ಭಾರವಾದ ದ್ರವವನ್ನು ಹಗುರವಾದ ದ್ರವದಂತೆ ಅಷ್ಟೇ ಎತ್ತರಕ್ಕೆ ಏರಿಸುವುದು ಕಷ್ಟ ಸಾಧ್ಯ ಎಂಬ ವಿಚಾರವೂ ತಿಳಿದಿತ್ತು. ನೀರಿಗಿಂತಲೂ ತೂಕದಲ್ಲಿ ಮೂರುವರೆಯಷ್ಟು ಹೆಚ್ಚು ತೂಕದ ಪಾದರಸವನ್ನು ಪ್ರಯೋಗದಲ್ಲಿ ಬಳಸಿಕೊಳ್ಳಲು ನಿರ್ಧರಿಸಿದರು. ತನ್ನ ತೀಕ್ಷ್ಣ ಬುದ್ಧಿಶಕ್ತಿಯಿಂದ ೩೩ ಅಡಿ ಅಳತೆಯನ್ನು ೧೩.೫ರಿಂದ ಭಾಗಿಸಿದರೆ ಪಾದರಸವು ಸುಮಾರು ೩೦ ಅಂಗುಲದಷ್ಟು ಎತ್ತರದ ಸ್ಥಾನಕ್ಕೆ ಬರುವುದೆಂಬುದನ್ನು ಊಹಿಸಿದರು. ಈ ಲೆಕ್ಕಾಚಾರಕ್ಕೆ ಅನುಗುಣವಾಗಿ ಪ್ರಯೋಗಕ್ಕೆ ಬಳಸುವ ಗಾಜಿನ ನಳಿಕೆಯನ್ನು ಒಂದು ಗಜಕ್ಕೆ ಇಳಿಸಿದರು. ಪ್ರಯೋಗದ ಸಲುವಾಗಿ,ಸುಮಾರು ಒಂದು ಗಜ ಉದ್ದದ,ತುದಿ ಮುಚ್ಚಲಾಗಿರುವ ಒಂದು ಗಾಜಿನ ನಳಿಕೆಯನ್ನು ತೆಗೆದುಕೊಂಡರು. ಅದರಲ್ಲಿ ಲೆಕ್ಕಾಚಾರದಂತೆ ಪಾದರಸವನ್ನು ತುಂಬಿದರು. ತೆರೆದಿದ್ದ ನಳಿಕೆಯ ತುದಿಯನ್ನು ತನ್ನ ಹೆಬ್ಬೆರಳಿನಿಂದ ಅದುಮಿ ಹಿಡಿದರು.ಪಾದರಸ ತುಂಬಿದ ಬಟ್ಟಲಲ್ಲಿ ಅದನ್ನು ಮುಳುಗಿಸಿದರು. ಪಾದರಸದ ಮಟ್ಟದ ಕೆಳಗಿನಿಂದ ನಳಿಕೆಯನ್ನು ತೆರೆದಿದ್ದ ನಳಿಕೆಯ ಭಾಗವನ್ನು ಮುಚ್ಚಿದ್ದ ಅವರ ಹೆಬ್ಬೆರಳನ್ನು ತೆರೆದಾಗ ನಳಿಕೆಯಲ್ಲಿದ್ದ ಪಾದರಸ ಕೆಳಗಿಳಿದು,ಸುಮಾರು ೩೦ ಅಂಗುಲಗಳ ಮಟ್ಟಕ್ಕೆ ನಿಂತ್ತಿತ್ತು. ನಳಿಕೆಯ ಮೇಲಿನ ಭಾಗ ಖಾಲಿಯಾಗಿತ್ತು.ಈ ರೀತಿ ಖಾಲಿಯಾದ ಭಾಗವನ್ನು ಟಾರಿಸಲಿ ನಿರ್ವಾತ ಎಂದು ಕರೆಯಲಾಯಿತು. ಈ ಪ್ರಯೋಗದ ಮೂಲಕ ಕೈಪಂಪಿನಿಂದ ನೀರು ಸುಮಾರು ೩೦ ಅಡಿಗಳಿಗಿಂತಲೂ ಹೆಚ್ಚು ಮೇಲೇರುವುದಿಲ್ಲ ಎಂಬ ವೈಜ್ಞಾನಿಕ ಸಿದ್ಧಾಂತವನ್ನು ಸಮರ್ಥಿಸಿದಂತಾಯಿತು. ಪ್ರಯೋಗದ ಈ ಉಪಕರಣಗಳೇ ಭಾರಮಾಪಕದ ತಯಾರಿಕೆಗೆ ಅನುಕೂಲ ಆಯಿತು. ಈ ಪ್ರಯೋಗದ ಆಧಾರದಿಂದಲೇ ಪ್ಯಾಸ್ಕಲ್ ಗಾಳಿ ತೂಕವನ್ನು ಹೊಂದಿದೆ ಎಂಬ ಗೆಲಿಲಿಯೋನ ಸಿದ್ಧಾಂತವನ್ನು ಸಮರ್ಥಿಸಿದರು. ಈ ಬ್ಯಾರೋಮೀಟರ್ ಇಂದು ಹವಾಮಾನವನ್ನು ನಿಖರವಾಗಿ ತಿಳಿಯಲು ಸಹಕಾರಿಯಾಗಿದೆ.

ಈ ವಿಜ್ಞಾನಿಯೇ ಮುಂದೆ ದೂರದರ್ಶಕ ಹಾಗೂ ಸೂಕ್ಷ್ಮದರ್ಶಕಗಳನ್ನು ವಿನ್ಯಾಸಗೊಳಿಸಿದರು. ಹಲವಾರು ದ್ಯುತ್ಯೋಪಕರಣಗಳ ನಿರ್ಮಾಣಕ್ಕೆ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದರು. ಇಟಲಿಯ ಫ್ಲಾರೆನ್ಸ್ ನಗರದಲ್ಲಿ ವಿಜ್ಞಾನ ವಿಷಯಗಳಿಗೆ ಸಂಬಧಿಸಿದ ಒಂದು ಅಪೂರ್ವವೆನಿಸಿದ ಒಂದು ದೂರದಶರ್ಕಕ ಮಸೂರವಿದೆ. ಇದರ ವ್ಯಾಸ ನಾಲ್ಕು ಅಂಗುಲಗಳಿಗಿಂತಲೂ ಸ್ವಲ್ಪ ಹೆಚ್ಚು. ಇದನ್ನು ಸ್ವತಃ ಟಾರಿಸಲಿಯವರು ೧೬೪೬ರಲ್ಲಿ ನಿರ್ಮಿಸಿದ್ದಾರೆ.

ಪ್ರಕಟಣೆ
ಎ ಕಾಮೆಂಟರಿ ಆನ್ ದಿ ವರ್ಕ್ ಆಫ್ ಗೆಲಿಲಿಯೋ

ನಿಧನ
ಇವ್ಯಾಂಗಲಿಸ್ಟಾ ಟಾರಿಸಲಿ ಅಕ್ಟೋಬರ್ ೨೫,೧೬೪೭ರಲ್ಲಿ ನಿಧನರಾದರು.

ಉಲ್ಲೇಖಗಳು
ಕೂವೆ ಮರ

ಕೂವೆ ಮರವು ಗಟ್ಟಿಫೆರೀ ಅಥವಾ ಕ್ಲೂಸಿಯೇಸೀ ಕುಟುಂಬಕ್ಕೆ ಸೇರಿದ ಕ್ಯಾಲೊಫಿಲಂ ಏಲೇಟಂ ಎಂಬ ಶಾಸ್ತ್ರೀಯ ಹೆಸರಿನ ಮರ. ಕ್ಯಾಲೊಫಿಲಂ ಟೊಮೆಂಟೋಸಂ ಇದರ ಪರ್ಯಾಯ ನಾಮ. ಇದರ ಕಾಂಡವನ್ನು ಹಡಗಿನ ಪಟವನ್ನು ಕಟ್ಟಲು ಸ್ತಂಭ ಅಥವಾ ಕೂವೆಯಾಗಿಸುವುದರಿಂಗ ಇದಕ್ಕೆ ಈ ಹೆಸರು ಬಂದಿದೆ.

ಭಾರತ ಮತ್ತು ಸಿಂಹಳಗಳ ಮೂಲವಾಸಿಯಾದ ಇದು ಹೆಚ್ಚು ಮಳೆ ಬೀಳುವ ಮಲೆನಾಡು ಪ್ರದೇಶಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಭಾರತದ ಪಶ್ಚಿಮ ಘಟ್ಟಗಳಲ್ಲಿ  000' - 5000' ಎತ್ತರದ ನಿತ್ಯಹರಿದ್ವರ್ಣದ ಕಾಡುಗಳಲ್ಲಿದು ಹೇರಳ.
ಬೃಹದ್ ಗಾತ್ರಕ್ಕೆ ಬೆಳೆಯುವ ಈ ಮರದಲ್ಲಿ 150' - 160' ಎತ್ತರಕ್ಕೆ ನೇರವಾಗಿ ಕಂಬದಂತೆ ಬೆಳೆಯುವ ಅಚ್ಚುಕಟ್ಟಾದ ಕಾಂಡವಿದೆ. ಕಾಂಡದ ಸುತ್ತಳತೆ ಸುಮಾರು 15'. ಮರದ ತೊಗಟೆ ಉದ್ದುದ್ದವಾಗಿ ಸೀಳಿದೆ. ತೊಗಟೆಯ ಬಣ್ಣ ಹಳದಿ. ಸೀಳಿರುವ ತೊಗಟೆಯಿಂದ ಮರವನ್ನು ಸುಲಭವಾಗಿ ಗುರುತಿಸಬಹುದು. ಮರ ಬಲುಗಟ್ಟಿ. ಮರದ ತುದಿಯಲ್ಲಿ ಮಾತ್ರ ರೆಂಬೆಗಳಿರುವುದು ಈ ಮರದ ವೈಶಿಷ್ಟ್ಯ. ಕೂವೆ ಮರದ ಎಲೆಗಳು ಸರಳ ಮಾದರಿಯವು; ಅಭಿಮುಖವಾಗಿ ಜೋಡಣೆಗೊಂಡಿವೆ. ಹೂಗಳು ರೆಂಬೆಗಳು ತುದಿಯಲ್ಲಿನ ಇಲ್ಲವೆ ಎಲೆಗಳ ಕಂಕುಳಲ್ಲಿನ ಅಂತ್ಯಾರಂಭಿ ಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಹೂಗಳು ಏಕಲಿಂಗಿಗಳಾಗಿರಬಹುದು ಇಲ್ಲವೆ ದ್ವಿಲಿಂಗಿಗಳಾಗಿರಬಹುದು. ಎರಡು ಬಗೆಯವೂ ಒಂದೇ ಮರದಲ್ಲಿರುತ್ತವೆ. ಪುಷ್ಪಪತ್ರಗಳು 4. ದಳಗಳು 4. ಕೇಸರಗಳು ಅಸಂಖ್ಯಾತವಾಗಿವೆ. ಉಚ್ಚಸ್ಥಾನದ ಅಂಡಾಶಯವಿದೆ. ಇದರ ಅಂಡಕೋಶದಲ್ಲಿ ಒಂದೇ ಕೋಣೆಯಿದ್ದು ಒಳಗೆ ಒಂದೇ ಅಂಡಕವಿದೆ. ಕಾಯಿ ಅಷ್ಟಿಫಲ ಮಾದರಿಯದು.

ಕೂವೆ ಮರದ ಚೌಬೀನೆ ನಸುಗೆಂಪುಬಣ್ಣದ್ದಾಗಿದ್ದು  ಗಂಟುಗಳಿಲ್ಲದೆ ನಯವಾಗಿರುವುದರಿಂದ ಗೃಹನಿರ್ಮಾಣದ ಕೆಲಸಗಳಿಗೆ ಪೀಠೋಪಕರಣಗಳಿಗೆ ಬಹಳ ಉತ್ತಮವಾದ ಮರ ಎನಿಸಿದೆ. ಇದರ ಎಳೆಗಳು ಅಡ್ಡಡ್ಡವಾಗಿ ಹೆಣೆದುಕೊಂಡಿರುವುದರಿಂದ ಇದು ಬಲು ಗಟ್ಟಿಯಾಗಿದೆ. ಅಲ್ಲದೆ ಇದಕ್ಕೆ ಚೆನ್ನಾಗಿ ಹೊಳಪು ಕೊಡಬಹುದು. ಚೌಬೀನೆಯನ್ನು ಹದಕ್ಕೆ ತರಲು ಇದರ ದಿಮ್ಮಿಗಳನ್ನು ಕಡಿಮೆ ಉಷ್ಣತೆಯಲ್ಲಿ ಸಂಸ್ಕತಿಸುತ್ತಾರೆ. ಕೆಲವು ವೇಳೆ ನೀರಿನಲ್ಲಿ ನೆನೆಹಾಕಿ ಮರವನ್ನು ಮತ್ತಷ್ಟು ಗಟ್ಟಿಮಾಡಿ, ಚೇಗುಮರ ಬಿರುಕು ಬಿಡದಂತೆ ತಡೆಗಟ್ಟಬಹುದಾಗಿದೆ.

ಕಾಂಡ ಉದ್ದವಾಗಿಯೂ ಇರುವುದರಿಂದ ಹಡಗುಗಳ ಪಟಗಳ ಆಧಾರಕ್ಕಾಗಿ ಬಳಸುವ ದೂಲ ಅಥವಾ ಪಟಸ್ತಂಭವಾಗಿ ಕೂವೆ ಮರವನ್ನು ಯಥಾವತ್ ಉಪಯೋಗಿಸಲಾಗುತ್ತದೆ. ಅನೇಕ ಶತಮಾನಗಳ ಹಿಂದೆ ರೋಮನರು ಭಾರತಕ್ಕೆ ಬಂದು ಕೂವೆಮರಗಳನ್ನು ಕಡಿದು ಹಡಗುಗಳನ್ನು ಕಟ್ಟಲು ಕೊಂಡೊಯ್ಯುತ್ತಿದ್ದರು. ವಿದ್ಯುತ್ ಕಂಬಗಳಾಗಿಯೂ ಗೂಡಾರದ (ಡೇರೆಯ) ಆಧಾರಸ್ತಂಭಗಳಾಗಿಯೂ ಕೂವೆ ಮರದ ಬಳಕೆ ಇದೆ. ಚಾವಣಿಗಳಿಗೆ ತೊಲೆಯಾಗಿ, ಯುದ್ಧದಲ್ಲಿ ಗುರಾಣಿಯಾಗಿ, ಗಣಿತಶಾಸ್ತ್ರದಲ್ಲಿ ಸಲಕರಣೆಯಾಗಿ ಇದು ರಾರಾಜಿಸಿದೆ. ಬ್ರಿಟಿಷರ ಕಾಲದಲ್ಲಿ ಕೂವೆ ಮರದಿಂದ ಕಟ್ಟಿದ ಸಣ್ಣಸಣ್ಣ ಸೇತುವೆಗಳು ಈಗಲೂ ಭಾರತದ ಪೂರ್ವ ಮತ್ತು ಪಶ್ಚಿಮಘಟ್ಟಗಳಲ್ಲಿ ಭದ್ರವಾಗಿವೆ. ವಿಮಾನದ ಮರದ ಭಾಗಗಳಿಗೂ ಇದು ಸೂಕ್ತವೆನಿಸಿದೆ. ಕೂವೆ ಮರದಿಂದ ಅನೇಕ ಆದಿವಾಸಿಗಳು, ಕಾಡು ಜನಾಂಗದವರು ಮಡಕೆಗಳನ್ನು ಮಾಡಿಕೊಂಡಿದ್ದರೆಂಬುದೂ ಬೆಳಕಿಗೆ ಬಂದಿದೆ. ಅಲ್ಲದೆ, ಕೂವೆ ಮರದ ಕಾಂಡದಲ್ಲಿ ದೊಡ್ಡದಾದ ಸ್ರಾವ ಕಾಲುವೆಗಳಲ್ಲಿ ಹರಿಯುವ ದ್ರವದಿಂದ ಅಂಟು ಪದಾರ್ಥಗಳನ್ನು ಪಡೆಯಲಾಗುತ್ತದೆ. ಕೂವೆಬೀಜದೊಳಗಿರುವ ಭ್ರೂಣ ದೊಡ್ಡದಾಗಿದ್ದು ಅದರಲ್ಲಿ 70% ರಷ್ಟು ಕೆಂಪುವರ್ಣದ ಎಣ್ಣೆ ಇದೆ. ಕೂವೆ ಎಣ್ಣೆ ಎನ್ನಲಾಗುವ ಇದನ್ನು ದೀಪದ ಬುಡ್ಡಿಗಳನ್ನು ಉರಿಸಲು ಬಳಸಲಾಗುತ್ತದೆ. ಬೀಜ ವಿಷಪೂರಿತವೆಂದು ಹೇಳಲಾಗಿದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೆಳೆ ಶೇಷ

ಎರಡು ಪ್ರಕಾರಗಳ ಕೃಷಿ ಬೆಳೆ ಶೇಷಗಳಿವೆ. ಜಮೀನು ಶೇಷಗಳು ಬೆಳೆಯನ್ನು ಕೊಯ್ಲು ಮಾಡಿದ ನಂತರ ಕೃಷಿ ಜಮೀನು ಅಥವಾ ಹಣ್ಣುತೋಟದಲ್ಲಿ ಉಳಿದುಕೊಂಡ ವಸ್ತುಗಳು. ಈ ಶೇಷಗಳಲ್ಲಿ ಕಾಂಡಗಳು ಹಾಗೂ ಕೂಳೆ, ಎಲೆಗಳು, ಮತ್ತು ಬೀಜಕೋಶಗಳು ಸೇರಿವೆ. ಶೇಷವನ್ನು ನೆಲದೊಳಗೆ ನೇರವಾಗಿ ಉಳಬಹುದು, ಅಥವಾ ಮೊದಲು ಸುಡಬಹುದು. ಜಮೀನು ಶೇಷಗಳ ಉತ್ತಮ ನಿರ್ವಹಣೆಯು ನೀರಾವರಿಯ ಫಲಕಾರಿತ್ವವನ್ನು ಹೆಚ್ಚಿಸಬಲ್ಲದು ಮತ್ತು ಕ್ಷರಣವನ್ನು ನಿಯಂತ್ರಿಸಬಲ್ಲದು. ಸಂಸ್ಕರಣಾ ಶೇಷಗಳು ಎಂದರೆ ಬೆಳೆಯನ್ನು ಉಪಯುಕ್ತ ಸಂಪನ್ಮೂಲವಾಗಿ ಸಂಸ್ಕರಿಸಿದ ನಂತರ ಉಳಿದುಕೊಳ್ಳುವ ವಸ್ತುಗಳು. ಈ ಶೇಷಗಳಲ್ಲಿ ಹೊಟ್ಟು, ಬೀಜಗಳು, ಬಗಸೆ, ಕಾಕಂಬಿ ಮತ್ತು ಬೇರುಗಳು ಸೇರಿವೆ. ಇವನ್ನು ಜಾನುವಾರುಗಳ ಮೇವು ಮತ್ತು ಮಣ್ಣಿನ ಪೂರಕ ವಸ್ತು, ರಸಗೊಬ್ಬರಗಳಾಗಿ ಮತ್ತು ಉತ್ಪಾದನೆಯಲ್ಲಿ ಬಳಸಬಹುದು. ಹೆಚ್ಚಿನ ಪ್ರಮಾಣದಲ್ಲಿರುವ ಕಾರ್ಬೊಹೈಡ್ರೇಟುಗಳ ಕಾರಣ, ಬೆಳೆ ಶೇಷಗಳನ್ನು ಜೈವಿಕ ಇಂಧನಗಳನ್ನು ಉತ್ಪಾದಿಸಲು ಸೂಕ್ತವಾದ ಕಚ್ಚಾ ವಸ್ತುವೆಂದು ಪರಿಗಣಿಸಬಹುದು.

ಜೈವಿಕ ಇಂಧನಗಳು
ಕೆಂಜಿಗ

ಕೆಂಜಿಗ ಕೆಂಪುಬಣ್ಣದ ಇರುವೆಗಳಿಗಿರುವ ಸಾಮಾನ್ಯ ಬಳಕೆಯ ಹೆಸರು. ದೇಹದ ಬಣ್ಣ ಕೆಂಪುಮಿಶ್ರಿತ ಕಂದು ಇಲ್ಲವೆ ಅಚ್ಚಕೆಂಪಿನಿಂದ ಹಿಡಿದು ನಸುಹಳದಿ ಮಿಶ್ರಿತ ಕೆಂಪಿನವರೆಗೂ ವ್ಯತ್ಯಾಸವಾಗುತ್ತದೆಯಾಗಿ ಈ ಹೆಸರಿದೆ. ಕೆಂಜಿಗಗಳ ದೇಹದಲ್ಲಿ ನಿರ್ದಿಷ್ಟವಾದ ತಲೆ, ಎದೆ ಮತ್ತು ಉದರ ಭಾಗಗಳಿವೆ. ಭಾರತದಲ್ಲಿ ಸುಮಾರು ಐದು ಜಾತಿಯ ಕೆಂಜಿಗಗಳಿವೆ. ಎಲ್ಲವೂ ಫಾರ್ಮಿಸಿಡೀ ಕುಟುಂಬಕ್ಕೆ ಸೇರಿದ್ದು ಈ ಕುಟುಂಬದ ಪ್ರಮುಖ ಲಕ್ಷಣವಾದ ಉನ್ನತಮಟ್ಟದ ಸಂಘ ಜೀವನವನ್ನು ಪ್ರದರ್ಶಿಸುತ್ತವೆ. ಈ ವ್ಯವಸ್ಥೆಯ ವೈಶಿಷ್ಟ್ಯ ಕೆಲಸಗಾರ ಇರುವೆಗಳು.

ಭಾರತದಲ್ಲಿ ಕಾಣಬರುವ ಕೆಂಜಿಗಗಳ ಮುಖ್ಯ ಜಾತಿಗಳನ್ನು ಕೆಳಗೆ ವಿವರಿಸಲಾಗಿದೆ.
  ಈಕೋಫಿಲ ಸ್ಮರಾಗ್ಡಿನ: ಮರಗಳಲ್ಲಿ ಗೂಡು ಕಟ್ಟಿಕೊಂಡು ವಾಸಿಸುವ ಅತಿ ಸಾಮಾನ್ಯವಾದ ಕೆಂಜಿಗ. ಡಿಂಬಗಳು ಉತ್ಪಾದಿಸುವ ರೇಷ್ಮೆಯಂಥ ವಸ್ತುವನ್ನು ಉಪಯೋಗಿಸಿ ಎಲೆಗಳನ್ನು ಅಂಟಿಸಿ ಕೆಲಸಗಾರ ಕೆಂಜಿಗಗಳು ಗೂಡನ್ನು ನಿರ್ಮಿಸುತ್ತವೆ. ಇವುಗಳ ಪ್ರಧಾನ ಆಹಾರ ಹುರುಪೆ ಕೀಟಗಳು (ಸ್ಕೇಲ್ ಇನ್‍ಸೆಕ್ಟ್ಸ್) ಉತ್ಪಾದಿಸುವ ಕೆಲವು ಬಗೆಯ ವಸ್ತುಗಳು. ಕೆಂಜಿಗದ ಕಡಿತ ಬಹಳ ಉರಿತವನ್ನೂ ನೋವನ್ನೂ ಉಂಟು ಮಾಡುತ್ತದೆ. ತೋಟಗಳಲ್ಲಿನ ಕೀಟಪೀಡೆಗಳನ್ನು ನಾಶಪಡಿಸುವುದರಿಂದ ಈ ಕೆಂಜಿಗ ಮಾನವನಿಗೆ ಸಹಕಾರಿಯೆನಿಸಿದೆ.
 ಕ್ರೆಮಟೋಗ್ಯಾಸ್ಟರ್ ಡಾರ್ನಿ: ಇದೂ ಮರಗಳಲ್ಲಿ ವಾಸಿಸುವ ಒಂದು ಕೆಂಜಿಗ. ಸಾಮಾನ್ಯವಾಗಿ 70,000-1,00,000 ಕೆಂಜಿಗಗಳು ಒಟ್ಟುಗೂಡಿ ಗುಂಡನೆಯ ಗೂಡನ್ನು ಕಟ್ಟಿಕೊಂಡು ವಾಸಿಸುತ್ತವೆ.
 ಮಾನೋಮೋರಿಯಂ ಗ್ಲೈಸೆಫಿಲಂ: ಮರಗಳ ಬಳಿ ಗೂಡು ಕಟ್ಟಿ ವಾಸಿಸುವ ಕೆಂಜಿಗ, ಕೆಲವು ಬಾರಿ ಮಾನವವಸತಿಗೂ ಬರುವುದುಂಟು. ಹುರುಪೆ ಕೀಟಗಳು ಉತ್ಪಾದಿಸುವ ಜೇನಿನಂಥ ರಸವನ್ನು ಕುಡಿದು ಬದುಕುತ್ತವೆ. ಇದೇ ಜಾತಿಯ ಮಾ. ಗ್ರಾಸಿಲಿಮಂ ಮತ್ತು ಮಾ. ಡಿಸ್ಟ್ರಕ್ಟರ್ ಎಂಬ ಎರಡು ಪ್ರಭೇದಗಳು ಮನೆಗಳಲ್ಲಿ ವಾಸಿಸುತ್ತವೆ. ಇವನ್ನು ಸಾಮಾನ್ಯವಾಗಿ ಕೆಂಪಿರುವೆಗಳೆನ್ನುತ್ತಾರೆ. ಗೋಡೆ, ನೆಲ ಮುಂತಾದವುಗಳನ್ನು ಕೊರೆದು ಬಿಲ ಮಾಡಿಕೊಂಡು ಇವು ವಾಸಿಸುತ್ತವೆ.
 ಇರಿಡೊಮರ್ಮಿಕ್ಸ್ ಆನ್ ಸೆಪ್ಸ್ : ನೆಲದಲ್ಲಿ ಬಿಲ ತೋಡಿ ವಾಸಿಸುವ ಕೆಂಜಿಗ. ಏಫಿಡ್ ಕೀಟಗಳು ವಾಸಿಸುವ ಮರಗಳ ಸಮೀಪದಲ್ಲಿ ಗೂಡು ಕಟ್ಟಿ ವಾಸಿಸುತ್ತ ಆ ಕೀಟಗಳು ಉತ್ಪಾದಿಸುವ ರಸವನ್ನೇ ಕುಡಿದು ಬದುಕುತ್ತದೆ.
 ಫೈಡೋಲ್ ಇಂಡಿಕ: ಇದೂ ನೆಲದಲ್ಲಿ ಬಿಲ ತೋಡಿ ವಾಸಿಸುವ ಕೆಂಜಿಗ. ಗೂಡನ್ನು ಎಲೆಗಳಿಂದ ಮರೆ ಮಾಡುತ್ತದೆ. ಸತ್ತ ಕೀಟಗಳನ್ನು ಗೂಡಿಗೆ ಹೊತ್ತು ತಂದು ತಿಂದು ಬದುಕುತ್ತವೆ.
 ಸೊಲೆನಾಪ್ಸಿಸ್ ಜೆಮಿನೇಟ: ಇದೊಂದು ಸಣ್ಣ ಗಾತ್ರದ ಕೆಂಜಿಗ. ಮರಳು ನೆಲದಲ್ಲಿ ಸಣ್ಣ ಬಿಲಗಳನ್ನು ನಿರ್ಮಿಸಿಕೊಂಡು ವಾಸಿಸುತ್ತದೆ. ಬಿಲಗಳ ಸುತ್ತ ಸಣ್ಣ ಮರಳಿನ ಚಿಕ್ಕ ಚಿಕ್ಕ ದಿಣ್ಣೆಗಳಿರುವುದು ಇದರ ವಿಶೇಷ ಗುಣ. ಕಿತ್ತಳೆ, ನಿಂಬೆ ಜಾತಿಯ ಗಿಡಗಳು, ಹತ್ತಿ ಮತ್ತು ತರಕಾರಿ ಗಿಡಗಳಿಗೆ ಉಪದ್ರವಕಾರಿ. ಆದರೂ ಬೇರೆ ಕೀಟಗಳನ್ನು ತಿನ್ನುವುದರಿಂದ ಇದನ್ನು ಕೀಟ ಪೀಡೆಗಳ (ಉದಾ: ಸಂಗ್ರಹಿಸಲಾದ ಅರಗನ್ನು ತಿನ್ನುವ ಕೀಟಪೀಡೆಗಳು) ನಿವಾರಣೆಗೆ ಬಳಸುವುದುಂಟು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜುಬುಲಿ

ಜನಪ್ರೀಯ ಜನಪದ ಆಟಗಳಲ್ಲಿ ಜುಬುಲಿಯು ಒ‍ಂದು.ಈ ಆಟದಲ್ಲಿ ಪಲ್ಲೇಯಾಕಾರದ ವಸ್ತುವನ್ನು ಬಳಸುವುದರಿಂದ ಪರ್ಯಾಯವಾಗಿ ಪಲ್ಲೇಯಾಟ ಎಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಬಹುತೇಕ ಕಡೆ ಆಟದ ಸ್ವರೂಪ ಒಂದೇ ಆಗಿದ್ದರೂ ಅದರ ಪ್ರದರ್ಶನಗಳಲ್ಲಿ ಭಿನ್ನತೆ ಇರುತ್ತದೆ.ಬಳಸುವ ವಸ್ತು ,ಕೋಣೆಗಳ ಸಂಖ್ಯೆಯಿಂದಾಗಿ ಭಿನ್ನತೆಗಳು ಕಂಡು ಬರುತ್ತವೆ.ಇದು ಹುಡುಗಿಯರೇ ಆಡುವ ಆಟವಿದು.ಗಂಡು ಮಕ್ಕಳೂ ಆಡುವುಂಟು.ಆರು ವರ್ಷದಿಂದ ಹದಿನೆಂಟು ವರ್ಷದವರೆಗಿನ ಹುಡುಗಿಯರೇ ಈ ಆಟವನ್ನು ಇಷ್ಟ ಪಡುತ್ತಾರೆ.ಜುಬುಲಿ ಒಂದು ಹೊರಾಂಗಣ ಆಟ. ಹಾಗಾಗಿ ಇದು ಮನೆಯಂಗಳ,ಗದ್ದೆ ,ಮೈದಾನ,ರಸ್ತೆ ಬದಿ ಮೊದಲಾದ ಸ್ಥಳಗಳಲ್ಲಿ ಆಡುವ ಆಟವಾಗಿದೆ.ಆಟ ನಿರ್ಧಾರವಾದ ಬಳಿಕ ಆಟಗಾರರು ಜುಬುಲಿಯ ಕೊಣೇಯ ತಯಾರಿ,ಪಲ್ಲೆಯ ಹುಡುಕಾಟ,ನಿಯಮಗಳ ಚರ್ಚೆ,ಅದನ್ನು ವಿವರಿಸಿಕೊಳ್ಳುವುದನ್ನು ಮಡುತ್ತಾರೆ.ಈ ಆಟದಲ್ಲಿ ಪಲ್ಲೆ ಪ್ರಧಾನ.ಇದು ಒಂದು ಬಗೆಯ ಗಂಭೀರ ಆಟ.ಇಲ್ಲಿ ಇತರ ಜನಪದ ಆಟಗಳಾದ ಹುಲಿ-ದನ ಆಟಗಳಂತಲ್ಲ.ಇಲ್ಲಿ ಜಗಳ-ಟೀಕೆಗಳಿಗೆ ಅವಕಾಶವಿಲ್ಲ.ಸಹ ಆಟಗಾರರು ,ಆಟಗಾರರಲ್ಲದ ಪ್ರೇಕ್ಷಕರು ಈ ಆಟವನ್ನು ಆಸಕ್ತಿ ಮತ್ತು ಗಂಭೀರತೆಗಳಿಂದ ನೋಡುತ್ತಾರೆ.ಈ ಆಟದಲ್ಲಿ ಪಲ್ಲೆ ಪ್ರಧಾನವಾದ್ದರಿಂದ ಅದರ ಆಯ್ಕೆಯಲ್ಲಿ ಹೆಚ್ಚು ಗಮನ ಹರಿಸುತ್ತಾರೆ.ಪರಿಸರದಲ್ಲಿ ದೊರೆಯುವ ಮಡಿಕೆ ಚೂರು,ಚಪ್ಪಡೆ ಕಲ್ಲು,ಹಂಚಿನ ತುಂಡುಗಳನ್ನೇ ಹೆಚ್ಚಾಗಿ ಬಳಸುತ್ತಾರೆ.ಜುಬುಲಿ ಕೋಣೆಗಳನ್ನು ಆಯಾತಾಕಾರದ ಗೆರೆಗಳ ಒಳಗಡೆ ರಚಿಸುತ್ತಾರೆ.ನಾಲ್ಕು ಕೋಣೆ,೮ ಕೋಣೆ,೧೦ ಕೋಣೆಗಳ ಆಟಗಳನ್ನು ಆಡುವುದುಂಟು.ಇದು ಕೆಲವೊಮ್ಮೆ ಆಟಗಾರರ ಸಂಖ್ಯೆಯನ್ನು ಹೊಂದಿಕೊಂಡು ಕೋಣೆಗಳ ಸಂಖ್ಯೆ ನಿರ್ಧಾರವಾಗುತ್ತದೆ.ಕೋಣೆಗಳಿಗೆ ಸಂಖ್ಯೆಗಳನ್ನೇ ಕೊಡುವುದು ಹೆಚ್ಚು.ಪ್ರದರ್ಷನಗಳಲ್ಲಿ ಬೇರೆ ಬೇರೆ ವಿಧ ಮತ್ತು ನಿಯಮಗಳಿರುತ್ತದೆ.ಮೊದಲನೇಯ ಕೋಣೆ ದೇವರ ಕೋಣೆ.ಇದರ ಹೊರಗೆ ಗೆರೆ ಹಾಕಿದ ನಿರ್ದಿಷ್ಟ ಜಾಗದಿಂದ ನಿಂತು ಮೊದಲನೆಯ ಕೋಣೆಗೆ ಪಲ್ಲೆ ಹಾಕಬೇಕು.ಪಲ್ಲೆ ಹಾಕಿದ ನಂತರ ಆರಂಭದ ಕೋಣೆಯಿಂದಲೇ ಪಲ್ಲೆಯನ್ನು ಹಾಕಿ ಆಟ ಆರಂಭಿಸಬೇಕು. ಟೊಂಕ ಹಾಕಿ ಹಾಕಿದ ಪಲ್ಲೆಯನ್ನು ಮೆಟ್ಟಬೇಕು. ನಂತರ ಟೊಂಕ ಹಾಕಿ ಪ್ರತಿಯೊಂದು ಕೋಣೆಗೂ ಪಲ್ಲೆಯನ್ನು ತಳ್ಳುತ್ತಾ ಮುಂದೆ ಹೋಗಬೇಕು. ಆದರೆ ಗೆರೆಗಳನ್ನು ಮುಟ್ಟಬಾರದು. ಎಲ್ಲಾ ಕೋಣೆಗಳಿಗೂ ಸಾಗಿದ ನಂತರ ೨,೩,೪ ಕೋಣೆಗಳಲ್ಲಿ ನಿಂತು ಇಡೀ ಆಟವನ್ನು ಪುನರಾವರ್ತನೆ ಮಾಡಿದರೆ ಒಂದು ಸುತ್ತಿನ ಆಟ ಮುಗಿಯುತ್ತದೆ. ಹೀಗೆ ಬೇರೆ ಬೇರೆ ನಿಯಮದಂತೆ ಹತ್ತು ಸುತ್ತಿನವರೆಗಿನ ಅಟವನ್ನು ಆಡುವುದುಂಟು.

ಆಟದ ವಿಧ
ಒಂಟಿಕಾಲು ಆಟ 
ಕಪ್ಪೆ ಕುಷಿ 
ಕೈ, ಬೆರಳು 
ಕಣ್ಣು 
ಹಣೆ

ಆಟದ ವಿಧಾನ 
ಮೊದಲಿಗೆ ನಾಲ್ಕು ಚೌಕಾಕಾರಗಳ ಒಂದು ಅಂಕಣವನ್ನು ಹಾಕಿಕೊಳ್ಳುತ್ತಾರೆ. ನಂತರದಲ್ಲಿ ಅಂಕಣದ ಯಾವುದೇ ಒಂದು ಬದಿಯಿಂದ ಚಪ್ಪಟೆಯಾದ ಕಲ್ಲನ್ನು ಅಂಕಣದ ಮೊದಲ ಚೌಕಕ್ಕೆ ಹಾಕುವುದರ ಮೂಲಕ ಆಟವನ್ನು ಆರಂಭಿಸುತ್ತಾರೆ. ಮೊದಲ ಚೌಕಕ್ಕೆ ಹಾಕಿದಂತಹ ಕಲ್ಲನ್ನು ಒಂಟಿಕಾಲಿನಿಂದ ತುಳಿದು ಮುಂದಿನ ಚೌಕಕ್ಕೆ ಹಾಕುತ್ತಾರೆ. ನಂತರ ಎರಡು,ಮೂರು ಹೀಗೆ ನಾಲ್ಕನೇ ಚೌಕದಿಂದ ಹೊರಕ‍್ಕೆ ಹಾಕಿ ಅದನ್ನು ಎರಡು ಕಾಲಿನಿಂದ ತುಳಿದು ನಂತರದಲ್ಲಿ ಕೈಯಲ್ಲಿ ತೆಗೆದು ಕಲ್ಲನ್ನು ಮುಂದಿನ ಚೌಕಾಕಾರದ ಅಂಕಣಕ್ಕೆ ಹಾಕುವ ಮೂಲಕ ಆಟವನ್ನು ಮುಂದುವರಿಸುತ್ತಾರೆ.ನಂತರದಲ್ಲಿ ಎರಡನೇ ಸುತ್ತಿನಲ್ಲಿ ಕಪ್ಪೆನಾ ಕುಷಿನಾ ಎಂದು ಎದುರಾಳಿ ಬಳಿ ಕೇಳಿ. ಅವರು ಕಪ್ಪೆ ಎಂದರೆ ಮೊದಲ ಚೌಕಕ್ಕೆ ಹಾಕಿದ ಕಲ್ಲು ಕಾಣದಂತೆ ಎರಡು ಕಾಲಿನಿಂದ ಮುಚ್ಚುತ್ತಾರೆ. ನಂತರ ಮುಂದಿನ ಅಂಕಣಕ್ಕೆ ಕಲ್ಲನ್ನು ಕಾಲಿನಿಂದ ಮುಂದೂಡುತ್ತಾ ಆಟವನ್ನು ಮುಂದುವರೆಸುತ್ತಾರೆ.ಕುಷಿ ಎಂದು ಹೇಳಿದರೆ ಕಲ್ಲು ಎರಡು ಕಾಲುಗಳ ಮದ್ಯಭಾಗದಲ್ಲಿರುವಂತೆ ಆಟವನ್ನು ಆಡುತ್ತಾರೆ. ಮುಂದೆ ಆಟವನ್ನು ಕಲ್ಲನ್ನು ಒಂದು, ಎರಡು, ಮೂರು ಬೆರಳು,ಅಂಗೈ,ಕಣ್ಣು,ಹಣೆ ಮೇಲಿಟ್ಟು ಕಣ್ಣನ್ನು ಮುಚ್ಚಿ ಚೌಕಾಕಾರದ ಅಂಕಣದ ಮೇಲೆ ಹೋಗಿ ಅಂಕಣದಿಂದ ಕಲ್ಲನ್ನು ಹೊರಹಾಕುವ ಮೂಲಕ ಆಟವನ್ನು ಪೂರ್ಣಗೊಳಿಸುತ್ತಾರೆ.

ನಿಯಮಗಳು
ಮೊದಲ ಸುತ್ತಿನ ಆಟವನ್ನು ಒಂಟಿಕಾಲಿನಲ್ಲಿ ಆಡಬೇಕು.
ಆಟ ಆಡುವಾಗ ಕಲ್ಲು ಗೆರೆಗೆ ತಾಗಿದರೆ ಆಟಗಾರನು ಆ ಸುತ್ತಿನಿಂದ ಹೊರಹೋಗುತ್ತಾರೆ.
ಕಲ್ಲನ್ನು ಅಂಕಣದಿಂದ ಹೊರಹಾಕಿದ ನಂತರ ಮೊದಲು ಕಾಲಿನಿಂದ ತುಳಿದು ನಂತರ ಕೈಯಿಂದ ಹೆಕ್ಕಿಕೊಳ್ಳತ್ತಾರೆ 
ಕಲ್ಲನ್ನು ಅಂಕಣದೊಳಗೆ ಹಾಕುವಾಗ ಕಲ್ಲು ಗೆರೆಗೆ ತಾಗೆದರೆ ಆಟಗಾರ ಆ ಸುತ್ತಿನಿಂದ ಹೊರ ಉಳಿಯುತ್ತಾನೆ.

ಉಲ್ಲೇಖ

ಜನಪದ ಕ್ರೀಡೆ
ಏನೆಕಲ್ಲು

ಪಶ್ಸಿಮ ಘಟ್ಟದ ತಪ್ಪಲಲ್ಲಿರುವ ಏನೆಕಲ್ಲು ಗ್ರಾಮವು ಸುಳ್ಯ ತಾಲೂಕಿನ ಒಂದು ಹಳ್ಳಿ.ನಿತ್ಯ ಕಾನನದ ನಡುವೆ ಜುಳುಜುಳುನೆ ಹರಿವ ಕುಮಾರಧಾರಾ ಉಪನದಿಗಳಲ್ಲಿ ಆಗಿಂದಾಗ್ಲೆ ಏನೆಕಲ್ಲು ನದಿಯ ಇಕ್ಕೆಲಗಳಲ್ಲಿ ಪಸರಿಸುವ ಪುಟ್ಟಹಳ್ಳಿ ಏನೆಕಲ್ಲು ಕರ್ನಾಟಕ ಸುಪ್ರಸಿದ್ದ ಪವಿತ್ರ ಧಾರ್ಮಿಕ ಸ್ಥಳಗಳಲ್ಲಿ ಒಂದಾದ ಕುಕ್ಕೆ ಸುಬ್ರಹ್ಮಣ್ಯ ಗ್ರಾಮ ಪಂಚಾಯಿತಿಗಳಪಟ್ಟಿದೆ.ಪ್ರಕ್ರತಿ ರಮಣೀಯವಅದ ಸೊಗಸನ್ನು ತನ್ನದಾಗಿಸಿಕೊಂಡು,ಕಾರಣೀಕದ ದೈವ ಬಚ್ಚನಾಯಕ, ದೇವರನ್ನೊಳಗೊಂಡ ಸುಸಂಸ್ಕ್ರತ ಸಮಾಜವನ್ನು ಮಾಡುವ ಶಿಕ್ಷಕರಿಂದ ಒಳಗೊಂಡಿದೆ.ಅರಬ್ಬಿ ಸಮುದ್ರದಿಂದ  ಬಿರುಸಗಿ ಬಿಸಿ ಬರುವ ಗಾಳಿ ಕುಮಾರ ಪರ್ವತ ತಡೆಯಾಗಿ ಅದರ ಬುಡದಲ್ಲಿರುವ ಗ್ರಾಮ ಏನೆಕಲ್ಲು.ಈ ಗ್ರಾಮದಲ್ಲಿ ಅತಿಯಾದ ಮಳೆ ಬರುವ ಕಾರಣ ಇಲ್ಲಿನ ಜನರು ಕೃಷಿ ಪ್ರಧಾನವಾದ ಗ್ರಾಮವಾಗಿದೆ.ಸಾಮಾಜಿಕವಾಗಿ,ರಾಜಕೀಯವಾಗಿ,ಹಾಗೂ ಕ್ರೀಡಾಕ್ಷೇತ್ರದಲ್ಲಿ ತನ್ನದೇ ಆದ ಛಾಪನ್ನು ಮುಡಿಸಿದೆ

ವಿಶೇಷತೆ
ಈ ತುಳುನಾಡಿನಲ್ಲಿ ನಾಗಾರಾಧನೆಯು ವಿಶೇಷವಾಗಿ ನಡೆಯುತ್ತಾದೆ. ಇಲ್ಲಿ ಶ್ರೀ ಬಚ್ಚನಾಯಕ ದೇವರ ದೇವಸ್ಥಾನವು ಪ್ರಚಲಿತದಲಿದೆ. ವಿಶೇಷವಾದ ಮತ್ಯಧಾಮವಿದೆ.

ಮಾರ್ಗ
ಸುಬ್ರಹ್ಮಣ್ಯದಿಂದ ಸುಮಾರು ೧ ಕಿಮೀ ದೂರದಲ್ಲಿದೆ.

ಶಿಕ್ಷಣ
ಈ ಊರಿನಲ್ಲಿ ಪ್ರಾಥಮಿಕ ಹಾಗೂ ಪ್ರೌಢ ಶಾಲೆಗಳನ್ನು ಕಾಣಬಹುದು.ಅಲ್ಲದೆ ಇಲ್ಲಿನ ವಿದ್ಯಾವಂತರು ನಾನ ಕ್ಷೇತ್ರದಲ್ಲಿ ಗುರುತಿಸಿಕೊಂಡಿದ್ದರೆ.

ಆರ್ಥಿಕ
ಆರ್ಥಿಕವಾಗಿ ಸರಕಾರಿ ವ್ಯವಸಾಯ ಬ್ಯಾಂಕ್ ಕಾರ್ಯನಿರ್ವಹಿಸುತ್ತಿದೆ.
ಈ ಗ್ರಾಮದಲ್ಲಿ ಅನೇಕ ಬೆಳೆಗಳನ್ನು ಬೆಳೆಯುತ್ತಾರೆ ಬಾಳೆ ತೆಂಗು ರಬ್ಬರ್ ಕಂಗು ಕ್ಕೋಕ್ಕೋ ಕಾಳುಮೆಣಸು ಇತ್ಯಾದಿ ಬೆಳೆಗಳು.

ಭಾಷೆ
ಈ ಪ್ರದೇಶದಲ್ಲಿ ಜನರು ಕನ್ನಡ,ತುಳು,ಅರೆಕನ್ನಡ.ಮಾತಾನಡುತ್ತಾರೆ

ಉಲ್ಲೇಖ

ಗ್ರಾಮಗಳು
ಭೋಗಾಯನ ಕೆರೆ

ಭೋಗಾಯನಕೆರೆಯು ಸುಬ್ರಹ್ಮಣ್ಯ-ಮಂಜೇಶ್ವರ ರಾಜ್ಯ ಹೆದ್ದಾರಿ ಮಾರ್ಗ ಮಧ್ಯೆ ಸುಬ್ರಹ್ಮಣ್ಯದಿಂದ ೧೨ ಕಿಲೋಮೀಟರ್ ದೂರದಲ್ಲಿ ಬರುವ ಬಳ್ಪ ಎಂಬಲ್ಲಿ ಕಾಣಸಿಗುತ್ತದೆ.ಇದು ದಕ್ಷಿಣಕನ್ನಡ ಜಿಲ್ಲೆಯಲ್ಲಿ ಇರುವಂತಹ ಹಲವಾರು ಕೆರೆಗಳಲ್ಲಿ ಇದೂ ಒಂದಾಗಿದೆ.ಅಂದಾಜು ೧.೪೦ ಎಕರೆ ಪ್ರದೇಶದಲ್ಲಿ ಹರಡಿಕೊಂಡಿದೆ.

ಇತಿಹಾಸ
ತುಳುನಾಡಿನ ರಾಜ ಮನೆತನಗಳ ಗತವೈಭವದಲ್ಲಿ ಮೆರೆದ ಅಳುಪ, ಆಳರಸರು 1,200 ವರ್ಷಕ್ಕೂ ಹೆಚ್ಚು ಕಾಲ ಆಳಿದ ಬಳ್ಪ ಗ್ರಾಮದಲ್ಲಿದೆ ಈ ಕೆರೆ. ಪಾಂಡವರ ಕಾಲದಲ್ಲಿ ಈ ಕೆರೆ ಇತ್ತಂತೆ. ವಿಜಯನಗರ ರಾಜರಸುಗಳ ಪೈಕಿ ಭೋಜರಾಜ ಎನ್ನುವವರು ಈ ಕೆರೆ ಕಟ್ಟಿಸಿದ್ದಾರೆ ಎಂದು ಹೇಳಲಾಗುತ್ತಿದೆ.

ವ್ಯಾಪ್ತಿ
ತನ್ನ ಸುತ್ತಮುತ್ತಲಿನ ಕೃಷಿ ಚಟುವಟಿಕೆಗಳಿಗೆ ನೀರನ್ನು ಒದಗಿಸುವ ಈ ಕೆರೆಯು ಸುಮಾರು ೧.೪೦ಎಕರೆ ಪ್ರದೇಶದಲ್ಲಿ ಹರಡಿಕೊಂಡು ಅಂದಾಜು ೨೫ ಅಡಿ ಅಳವನ್ನು ಒಳಗೊಂಡು ಇoದಿಗೂ ಸುತ್ತಮುತ್ತಲಿನ ಹಲವಾರು ಕುಟುಂಬಗಳಿಗೆ ನೀರನ್ನು ಒದಗಿಸುತ್ತದೆ.

ಪ್ರವಾಸಿತಾಣ
ಈ ಕೆರೆಯು ರಾಜ್ಯಹೆದ್ದಾರಿಯ ಬದಿಯಲ್ಲೇ ಕಾಣಸಿಗುವುದರಿಂದ ಪ್ರವಾಸಿಗರು ಪರಿಗಣಿಸಬಹುದಾಗಿದೆ. ಕೆರೆಯು ಹಲವಾರು ಜಲಚರಗಳಿಗೆ ವಾಸಸ್ಥಾನವಾಗಿದ್ದು ಹಾಗೂ ನಯನಮನೋಹರವಾದ ತಾವರೆಗಳು ಕಂಗೊಳಿಸುತ್ತವೆ ಮತ್ತು ಇದರ ಪಕ್ಕದಲ್ಲಿಯೇ ಶ್ರೀ ವಿಷ್ಣುಮೂರ್ತಿ ದೈವದ ಸ್ಥಾನವು ಇರುವುದು ಪ್ರವಾಸಿಗರನ್ನು ತನ್ನತ್ತ ಕೈಬೀಸಿ ಕರೆಯುತ್ತದೆ.

ಉಲ್ಲೇಖಗಳು

ಪ್ರವಾಸಿ ತಾಣಗಳು
ಕಾವೂರು ಮಹಾವಿಷ್ಣು ದೇವಸ್ಥಾನ

ಕಾವೂರು ಮಹಾವಿಷ್ಣು ದೇವಸ್ಥಾನವು ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನಲ್ಲಿದೆ. ಈ ಕ್ಷೇತ್ರದಲ್ಲಿ ಮಹಾವಿಷ್ಣು ದೇವರನ್ನು ಆರಾಧಿಸುತ್ತಾರೆ.

ಪುರಾಣ
ಈ ಸ್ಥಳವನ್ನು ಕಾವವನ ಊರು ಕಾವೂರು ಎಂದು ಕರೆಯುತ್ತಾರೆ. ಈಗ ಶ್ರೀ ಮಹಾವಿಷ್ಣು ದೇವಸ್ಥಾನವಿರುವ ಸ್ಥಳದ ಆಸುಪಾಸು ಹಿಂದೆ ಕೊಟ್ಟಡ್ಕಮೂಲೆಯಿಂದ  ಕಾವೇರಿಗದ್ದೆ ಹೊಳೆಬದಿಯವರೆಗೆ ಕಾವೇರಿ ಎಂಬವಳಿಗೆ ಅಕ್ಕು ಬಳ್ಳಾಳ್ತಿಯರ ಹಿರಿಯರು ಉಂಬಳಿಕೊಟ್ಟ ಸ್ಥಳವಾಗಿದೆ. ಹಿಂದೆ ಶ್ರೀ ದೇವಳವು ಈಗಿರುವ ಸ್ಥಳದಿಂದ ಪಶ್ಚಿಮದ ಶಾಂತಿರ್ಪಣೆ ಗುಡ್ಡೆಯಲ್ಲಿತ್ತೆಂದು ಹೇಳಲಾಗುತ್ತದೆ. ಕಾವೂರು ಎಂಬುದು ದೇವಸ್ಥಾನಕ್ಕಷ್ಟೇ ಸೀಮಿತವಾಗಿದೆ. ಈ ಸ್ಥಳಕ್ಕೆ ಗೂಡಂಬೆ ಎಂಬ ಹೆಸರು ಕೂಡ ಇದೆ.

ಇತಿಹಾಸ
ಕಾವೂರು ಶ್ರೀ ಮಹಾವಿಷ್ಣು ದೇವಾಲಯವು ಬಯಲು ಪ್ರದೇಶದಲ್ಲಿದೆ. ಪೂರ್ವಾಭಿಮುಖವಾಗಿರುವ ಈ ದೇವಾಲಯ ಜೀರ್ಣಾವಸ್ಥೆಯಲ್ಲಿದ್ದ ಕಾಲದಲ್ಲಿ ಎರಡು ಪ್ರಕಾರಗಳನ್ನು ಹೊಂದಿದ್ದ ಕುರುಹುಗಳಿದ್ದವು. ೧೯೩೪ ರಲ್ಲಿ ಜೀರ್ಣೋದ್ಧಾರಗೊಂಡಾಗ ಗರ್ಭಗುಡಿ ಮಾತ್ರವಿದ್ದುದ್ದರಿಂದ ತೀರ್ಥಮಂಟಪವನ್ನು ನಿರ್ಮಿಸಲಾಗಿದೆ.ಆದರೆ ಬಲಿಪೀಠ ಮತ್ತು ಧ್ವಜಸ್ತಂಭ ದಂಬೆ ಕಲ್ಲುಗಳಿದ್ದುದ್ದರಿಂದ ಇಲ್ಲಿ ಮುಂದೆ ರಥೋತ್ಸವ ನಡೆಯುತ್ತಿದ್ದಿರಬಹುದೆಂದು ನಂಬಲಾಗಿದೆ. ಇದಕ್ಕೆ ಸಾಕ್ಷಿಯಾಗಿ ಹತ್ತಿರದಲ್ಲಿ ತೇರ್ತೆಮಜಲು ಎಂಬ ಸ್ಥಳವಿದೆ.ಈ ದೇವಸ್ಥಾನದ ಗರ್ಭಗುಡಿಗೆ ಹಿಂದೆ ಎಡನಾಳಿ ಇರಲಿಲ್ಲ. ತೀರ್ಥಸ್ಥಳದಲ್ಲಿ ತೀರ್ಥಜಲಕ್ಕೆ ಬಾವಿ ಇದೆ.

ಉತ್ಸವ
ದೇವಸ್ಥಾನದ ವಾರ್ಷಿಕ ಜಾತ್ರಾ ಉತ್ಸವವು ಮೀನಮಾಸ ೧೮ ರಿಂದ ೨೯ ರ ತನಕ ಜರುಗುತ್ತದೆ. ಜಾತ್ರೆ ಸಮಯದಲ್ಲಿ ಮಿನುಂಗೂರರು ಶ್ರೀ ದುರ್ಗಾಪರಮೇಶ್ವರಿ,ಶ್ರೀ ರೆಂಜಾಳ ಸದಾಶಿವ ಮಹಾಗಣಪತಿ, ತೋಟಚಾವಡಿ ಉಳ್ಳಾಕುಲು- ನಾಯರ್ ದೈವಗಳು, ಮುಂಡೋಡಿಯ ಶಿರಾಡಿ(ರಾಜನ್) ದೈವ - ಶ್ರೀ ಕಾವೂರು ಮಹಾವಿಷ್ಣು ದೇವರೊಂದಿಗೆ ಸೇರುವ ಸಂಪ್ರದಾಯವಿದೆ. ಹಾಗಾಗಿ ಕಾವೂರು ಪಂಚಸ್ಥಾಪನೆಯ ಕೇಂದ್ರವೆಂದು ಕರೆಯುತ್ತಾರೆ.

ಉಲ್ಲೇಖಗಳು

ದೇವಾಲಯಗಳು
ತುಳುನಾಡಿನ ದೈವಸ್ಥಾನ
ತುಳು ನಾಡು